Hizkuntza. Borondatearen isla | Politika | Berria\nHizkuntza. Borondatearen isla\nApirilean bozkatuko dituzte hizkuntza politikaren proiektua eta dagokion aurrekontua, eta euskarari eta gaskoierari ezagupena emateko adierazpen bat onartuko dute.\nSoule eta Arrabit EEPko zuzendaria eta presidentea, eta Dobaran Jaurlaritzako Hizkuntza Politikarako sailburuordea. I. M.\nIazko otsailaren 4an hartu zuen hizkuntza politikaren eskumena Euskal Elkargoak, eta 15ean izendatu zuten Beñat Arrabit hizkuntza politikako lehendakariorde. Joan den uztailetik, EEP Euskararen Erakunde Publikoko presidente ere bada. Bera da, engoitik, Ipar Euskal Herrirako hizkuntza-politika proiektua garatzearen arduradun nagusietako bat. Euskaraz gain, gaskoiera bultzatzeko ardura ere badu.\nSaila antolatzen aritu dira lehen urtean. Hamar herri elkargoetako euskara teknikariak elkartu dituzte —Bidaxunekoan eta Euskal Kosta Aturri Hirigune Elkargoan ez zegoen—, eta horri zerbitzuaren arduraduna gehitu zaie. Orotara 11 pertsona, 9,5 lanpostu; gehiago ere izanen dira —gaskoieraren ardura izanen duen teknikari bat iragarria dute jadaneko—.\nEuskara zerbitzukoen artean banatuko dituzte Euskal Elkargoko eskumenen araberako sailak, horietan eragin dezaten, baina batzuek teknikari propioak ere izanen dituzte. Komunikazio sailean, adibidez, euskaldun bat hartu dute lantaldean, euskarazko komunikazioa garatzeko. «Egin behar dugun lehen lana da jakitea zenbat euskaldun den elkargoko teknikarien artean, uste baino gehiago baitira. Eta baita gaskoiak ere», zehaztu du Arrabitek. Gainerakoei formakuntza proposatuko diete, betiere «boluntario» badira. Ez dute helburu kuantitatiborik finkatu.\nEuskal Elkargoko euskara zerbitzuak EEPrekin izan beharreko harremana ere lantzen ari dira bi egituretako teknikariak, bakoitzak izanen duen funtzioa definitzeko. «Helburua da bi egiturak ez aritzea gauza bera egiten», azaldu du Arrabitek. Elkargoko teknikariak beren eskumenetara mugatuko dira, eta horrek EEPk gaur egun jorratzen ez dituen arlo berri batzuk jorratzea ahalbidetuko du, Arrabiten hitzetan. «Hezkunde nazionalarekiko harremana EEPk eramanen du, adibidez».\nLau buruko gogoeta abiatu dute hizkuntza-politika proiektua garatzeko. Euskal Elkargoak dituen eskumenen araberako 20 fitxa tematiko osatu dituzte teknikariek, sail bakoitzaren egoera azterturik, egin beharrekoaz orientabideak emateko. Hori izanen da aurkeztuko duten proiektuaren ardatza. Hizkuntza eta kultura politikak aztertzeko osatu den batzorde tematikoan eta Euskal Elkargoko Batzorde Exekutiboan landuko dituzte proposamenak. «Elkargoko sail bakoitzeko arduradunarekin ikusiko dugu gure proposamenak egingarriak diren ala ez». Helburuen aldetik, EEPren ildo beretik jo dute: «hiztun osoak» lortzea eta euskara arlo guzietan integratzea, paisaia osoan. «Hori ez da egun batetik bestera egiten den lan bat; epe luzerakoa da».\nLaugarren burua elkarteena izanen da. Arrabit izendatu eta berehala, bilkura egin zuen Euskal Konfederazioarekin. «Hizkuntza Politika berriaren erronkak gure ustez zein diren oroitarazi genion. Eta eskatu genion Euskal Elkargoak motor lana egitea EEPn, erakunde publikoko beste kideak ere bultzatzeko beren egituretan hizkuntza politika ausartak jartzera», argitu du Sebastien Castet Konfederazioko kideak. 2013an eratu zuten txostenean finkatu zituzten Ipar Euskal Herrian arloz arlo diren erronkak, 2050erako biztanleriaren %35 euskalduntzeko helburuarekin. «Gaur egungo euskalduntze erritmoa atxikiz, 2050ean biztanleriaren %21 izanen da elebiduna; Unescoren arabera, hizkuntza bat bizirik atxiki ahal izateko, lurraldeko biztanleen %30ek bederen gai izan behar dute mintzatzeko», zioten txostenean. Aste honetan elkartu dira berriz Konfederazioa eta Arrabit, Euskal Elkargoak dituen asmoen berri jakiteko, eta otsail bukaerarako berriz biltzea aurreikusi dute; martxo hasierarako egin beharko dituzte ekarpenak.\nApirilaren 14an batzarra egitekoa du Euskal Elkargoak, eta egun horretan bozkatu behar lituzkete hizkuntza politikako proiektua eta dagokion aurrekontua. Euskarari ezagupen bat emateko adierazpen bat ere onartu beharra dute, egun horretan.\n2016ko azaroan Baionan antolatu zituzten Jagon jardunaldietan, Euskaltzaindiak eta Euskal Konfederazioak adierazpen bat irakurri zuten; besteak beste, euskarari lurralde estatus bat emateko eskatu zioten Euskal Elkargoari. Instituzio berriak azterketa juridiko bat eskatu du adierazpen hori nola egin jakiteko. Helburua da, izaera ofizialik onartu gabe, ezagupen ofizial bat ematea; juridikoki ez luke eraginik, baina babes politiko bat emango lioke Euskal Elkargoak hizkuntza arloan eraman beharreko lanari.\nLau eredu daude gaur egun. 2004ko abenduan Bretainiako eskualdeko kontseiluak onartu,a lehenik: frantsesaren ondoan, «bretoieraren eta galieraren existentzia» ofizialki ezagutu zuen. 2007ko abenduan, Ekialdeko Pirinioetako departamenduak katalanaren aldeko gutuna onartu zuen, frantsesaren ondoan, eta katalana «departamenduko hizkuntza gisa» ezagutu zuen, «ofizialki». Korsikako Asanblearena da hirugarren eredua. 2013ko apirilean proposamen bat bozkatu zuten korsikera ofiziala izateko. Bertan, Frantziako Gobernuari legea aldatzeko eskatzen zioten, delibero hori indarrean eman ahal izateko. Azkena, Uztaritzeko Herriko Etxearena da: 2014ko ekainean, Uztaritzeko hizkuntza ofizial izendatu zuen herriko etxeak euskara, frantsesarekin batera. Prefetak helegitea ezarri zion erabaki horri. Hori da, hain zuzen, Euskal Elkargoak saihestu nahiko lukeena. Horregatik, Uztaritzeko eredua baztertua dute jadaneko. Galdera da ezagupena ematera mugatuko diren ala, Korsikan bezala, euskarari izaera ofiziala emateko lege aldaketa bat eskatzeraino joanen diren. BERRIAren informazioen arabera, Bretainiako eta Kataluniako eredua hobetsiko lituzkete, gaur-gaurkoz. «Hobe dugu zerbait proposatzea denek onar dezaketena», ebatzi du Arrabitek. Adierazpen hori izanen da, hein handi batean, Euskal Elkargoaren borondatearen isla.\nFrantziako legediak esperimentazioak egiteko aukera ematen du. Ipar Euskal Herria esperimentazio lurralde izendatzea nahiko lukete, hortaz. Ikerketa bat eskatuko dute jakiteko Frantzian zer esperimentazio egiten diren gaur egun, horren araberan Elkargoan egin litzaketenak erabakitzeko. Apiriletik aitzina landuko duten bidea izanen da.\nHortik aitzina, ikusteko dago funtzionamendu orokorrean zer leku hartuko duen euskarak. Aktak euskaraz publikatzea eta hautetsiek euskara erabili ahal izatea da erronketako bat. «Eginahala eginen dugu, horretarako baikara hor», erran du Arrabitek.\nGaskoiera bultzatzeko ardura izanen duen teknikari bat hartuko dute aurki hizkuntza politikako sailean. Haren lehen lana diagnostiko bat egitea izanen da, gaskoiera non baliatzen den iker dezan. «Ez gara hein berean, gaskoiarentzat maluruski, baina biak aitzinaraziko ditugu», berretsi du Arrabitek.


Canton Azoka lehen aldiz lineaz kanpo egindako hiru hodei jarraian ospatu zen, lehen aldiz etxeko eta nazioarteko ziklo bikoitza sustatzeko gai gisa, lehen aldiz lineako eta lineaz kanpoko integrazioa lehen aldiz ospatu zen, lehen aldiz ospatu zen. Pearl Rive nazionala...\nZHEJIANG SANMEN VIAIR INDUSTRY CO., LTD. 1988ko abuztuan sortu zen. Auto-zerbitzuak fabrikatzen espezializatuta gaude eta gaur egun Txinako auto-zerbitzuen eta ateen fabrikatzaile nagusienetako bat gara. Gure produktuak mundu osora esportatzen dira, eta merkatu nagusia AEB, E...\nDiseinu-talde profesionala, 10 urte baino gehiago daramatza ate-zerbitzuak diseinatzen. Estilo ezberdinetan ona, diseinua, materiala, diseinu multifuntzionala eta sortzailea, ekoizpen prozesuen bidez, kalitatea praktikotasunarekin konbinatuta, hainbat estilo sortzeko, diseinu pertsonalizatuak eta...\nDomotex Asia Exhibition 2020 Shanghain


Jarduera Ekonomikoen gaineko Zergan hobari-eskaera.\n1. Hobaria, kogenerazio sistemetatik abiatuta energia erabili edo ekoizten duten subjektu pasiboentzat:\n-% 25eko hobaria, gehienez 20 Mw sortzen dutenentzat.\n- % 50eko hobaria, gutxienez 20 Mw sortzen dutenentzat..\n2. Lehen 10 urtetan % 50eko hobaria herrigunetik (hiri-lurrak) Abendaño eta Errotaberri industria-guneetara mugitzen diren jarduera industrialei.\n1.- Eskaera orria\n- Energia kogenerazioa: Kogenerazio bidez sortutako megawatioen ziurtagiri ofiziala.\n- Hirigunetik (hiri-lurzoruak) Abendaño eta Errotaberri industrialdeetara lekualdatu izana egiaztatzen duen dokumentazioa.\n13/1989 Foru Araua, uztailaren 5ekoa, Jarduera ekonomikoen gaineko zergarena -\nHobaria eskatu egin behar da, hain zuzen ere, aplikatu beharreko ekitaldiaren lehen hiruhilekoan.\nForu Ogasunera bidali


Bitortxun bloga: May 2007\nBai, segi horrela, segi, segi...\neitb24.com webgunean argi ekarten dau: euskerara bikoiztutako lehen film pornoa aurkeztuko da Bilbon, Euskalsex deritzon programa baten barnean.\nEuskadiko Nazioarteko I. areto erotiko honen helburu nagusia Euskadiko industria porno-erotikoan euskara sustatu eta kontsumo hau euskaldunengan zabaltzea da. Uztailaren 20tik 22ra Bilboko La Casilla kirol pabilioian antolatuko da eta aktoresa porno garrantzitsu bat etorriko ei da: Cicciolina.\nOrain arte dana ondo. Baie hona nire galderea: zelakue da euskerazko film porno bat? Ondiño ezin jakin uztailerarte. Ze batua artifizial baten bikoiztuta badau eta pelikularen jatorrizko hizkuntzako berbak hitzez hitz itzuli badabez... agur Juan! Larrutan egon barik euskerako klasean aditza ikasten dabilzala emongo dau!!\nInork imagiñatzen dau zelakue izango dan elkarrizketa? "Bai segi, segi horrela, bai, emaiozu" buff hori euskaldun batek eztau esaten daleketepego dabilenien e!! Ta imagiñe "nik darakutsazudan moduan bazinderraizkidazu zulotxotik gogor ematen, ..." jaja hau eztau inok esaten baie weno, imagiñetiarren. Benga asmatu zeuok be halako zorokeridxek, barre batzuk botateko.\nTa pelikule hori youtuben imitzen badauien imingot blogan, ia euskerazko peli porno bat zelakue dan.. jeje. ta nok bikoiztuko zauen? nik botue Goenkaleko Mirari eta Kevin-en ahotsari!!! zelako bikotie bat pije hutsa ta bestie makarrie jaja.\nAzkanien pelikulie ikusi ta gero iwal ezta geratzien hain txarto bez, gauzie ohitxutie dala diñoie. Weno dana dala ni euskal pornuen alde!!!\nEgilea: BITORTXU Ordua: 19:59 5 comments:


Urritasuna duten pertsonentzako erreserbatutako plazetan aparkatzeko puntuak kentzearekin zigortzeko eskatu dute. | Consumer\nUrritasuna duten pertsonentzako erreserbatutako plazetan aparkatzeko puntuak kentzearekin zigortzeko eskatu dute.\nSalatzen dute "erabilera esklusibo hori ez dela bete"\nEgilea: mediatrader 2009-ko urtarrilak 21\nElbarritasunik izan gabe, ezgaitasuna duten pertsonei erreserbatutako aparkalekuetan dauden gidariei puntuak kendu beharko litzaizkieke gidabaimenetik. CERMIk, kolektibo hori ordezkatzen duen batzordeak, eskatzen du.\nCERMIren arabera, espazio erreserbatu horietan “gelditu edo aparkatu” egingo litzateke bihurguneetan, sestra-aldaketetan, tuneletan edo bidegurutzeetan; beraz, Trafikoari, Ibilgailu Motordunen Zirkulazioari eta Bide Segurtasunari buruzko Legean sartzea proposatzen du. Proposamen horren arabera, “ezgaitasuna duten pertsonen eskaera historikoa bete behar da, haientzat erreserbatutako aparkalekuei dagokienez; izan ere, oro har, erabilera esklusibo hori ez da betetzen, eta ezgaitasuna duen gidari batek legeak erreserbatutako aparkalekua ez izateak dakartzan arriskuak eta segurtasun-konpromisoak kontuan hartuta”.\n“Ezgaitasuna duen pertsona batek erreserbatutako plaza aurkitu nahi duenean eta ezgaitasunik gabeko beste gidari batek behar ez bezala erabiltzen duenean, ezgaitasuna duen pertsonak beste aparkaleku bat bilatu behar du, batzuetan noraezean doana, eta horrek ibilgailuen artean gurutzatzera, galtzadan sartzera eta bere segurtasunerako arrisku orotako oztopoak saihestera behartzen du, kontuan hartuta hiri-inguruneak irisgarritasun falta duela”, CERMIk lege-proiektuari egindako alegazioen arabera.\nBide Segurtasuneko Kontseiluan duen ordezkaritza\nBestalde, erakunde horrek eskatu du ezgaitasunaren gizarte sektoreko ordezkari bat sartzea Bide Segurtasuneko Kontseilu Gorenean, trafikoari buruzko politikak ebaluatzeaz arduratuko dena.\n“Bide-zirkulazioko istripuak dira Espainian ezgaitasun larria eragiten duen lehen arrazoia; beraz, bistakoa da beharrezkoa dela politika publikoetan parte hartzeko eta kontsultak egiteko organo ofiziala, Ezgaitasunaren Kontseilu Nazionala, Bide Segurtasuneko Kontseilu Gorenean egotea, eta hala aurreikusten du legeak”, justifikatu zuen CERMIk.\nEra berean, “ezgaitu” hitza proposatutako artikuluetako batean kentzeko eta “ezgaitasuna duten pertsonak” termino zuzenarekin ordezkatzeko eskatzen du, abenduaren 14ko 39/2006 Legeak ezartzen duen bezala.\nbide-segurtasuna CERMI erreserbatuak erretiratze ezgaitasun


apirila 2021 - Garaigoikoa\n1917. urtea, Deurika baserria, Derio. Bilboko udaletxe plazatik 10 kilometrotara. Juan Luis eta Udane Goikoetxeak idatzi duten “Geldoko koplak” izeneko liburuan esaten da Indalecio Prieto buruzagi sozialista ostenduta egon zela Deurika baserrian, Geldoetarako bidean. Eta han bizi zela 70 urte inguruko pertsona bat, eta hark ez zekiela gaztelaniarik. Orain dela 104 urte Bilbotik 10 kilometrotara euskaldun elebakarrak! 2021. urtea, Deurika baserria, Derio. Autoz Bilboko udaletxe plazatik...\nOrain gutxi, Errenteriako Lau Haizetara euskara elkarteak parte hartze prozesua abiatu du euren etorkizuna marrazteko. Eta Emunekoak hor aritu gara bide-laguntzen. Koordinazioko azken batzarrean, Lau Haizetarako kideek eskatu zidaten euren prozesuarekin bat etor zitezkeen esperientzia batzuk ekartzeko. Sei eraman nituen, prozesu horretan atera ziren kontuekin nolabaiteko harremana zutenak. Eta iruditu zait, sei esperientzia horiek ekarri ahal nituela blogera, beharrezkoak diren prebentzioekin...\nPodcast-ak modan daude antza eta, zorionez, euskaraz ere ale batzuk badaude. Adibidez, gazteek egiten duten Klak, Txatxilipurdikoek egiten dutena eta, zelan ez, zuzeu-koek egiten dituztenak. Gaur Putzutik plazara podcast-ak ekarri nahiko nituzke blogera. Putzutik plazara. Mondragon Unibertsitateko ikasleek egiten dute eta euskarari lotutako gaiak jorratzen dituzte. Saio bakoitzean kanta batetik abiatzen dira eta horren inguruan jarduten dute, hainbat elkarrizketaturekin. Bi sasoi egin...


Gizarte Segurantzak uneoro behar duzun informazio guztia eskaintzen dizu. RSS (Rich Site Summary / Really Simple Syndication) sistemak Gizarte Segurantzaren webgunean eta Egoitza Elektronikoan argitaratutako informazio guztia erraz eta doan jasotzeko aukera ematen dizu. Bi web-atarietan interesatzen zaizkizun berri eta ataletan harpidetu zaitezke. Gainera, Gizarte Segurantzaren arloko azken legegintza-arauen berri izan dezakezu. Nahi duzun RSS kanalean harpidetzeko, sakatu dagokion kanalaren esteka eta, ondoren, "(+)Harpidetu iturri honetan"; harpidetzea amaitzean, kanal hori web-nabigatzaileko gogokoen zentroan agertuko da. Hona hemen kanalak:\nGizarte Segurantzaren web orriko berritasunak\nRED sistemaren oharrak\nRED sistemaren buletinak


Hasiera >> Nortzuk gara >> Aurkezpena\nEuskadiko Pottokazaleen Federazioa ( E.PO.FE.) 2.004. urtean osatu zen sorrera berriko federazioa da eta Euskadiko hiru lurralde elkarteak biltzen ditu.\nGIPUZKOAKO POTTOKAZALE ELKARTEA .\nBIZKAIKO POTTOKA ARRAZAKO ZALDI HAZLEEN ELKARTEA.\nARABAKO POTTOKA ARRAZAKO ABELTZAINEN ELKARTEA.\nJarduera eremua Euskal Herriko Autonomia Erkidegoko lurraldera mugatzen da. EPOFEk Euskal Herriko lurralde osoan banatutako 112 abeltzain ordezkatzen ditu. Abeltzain horiek dira une honetan desagertzeko zorian dagoen arraza zaintzen eta bultzatzen dabiltzanak.\n2.012ko abenduaren 31n elkarteak zituen:\nARABAN: 6 bazkide eta kalifikatutako 47 behor eta 4 zaldi.\nBIZKAIAN: 31 bazkide eta kalifikatutako 158 behor eta 24 zaldi.\nGIPUZKOAN: 75 bazkide eta kalifikatutako 395 behor eta 57 zaldi.\nGUZTIRA 112 bazkide eta 816 Pottoka ugaltzaile.\nEPOFEren Batzorde exekutiboa honela osatzen da:\nLehendakaria: ALEJANDRO ASPIZUA (Bi)\nLehendakariordea: NARCISO ARRILLAGA (Gi)\nIdazkaria: TEO FERNANDEZ DE MEABE (Ar)\nDiruzaina: JOSE JABIER ORMAZABAL (Gi)\nEmandako oinarrizko zerbitzuak honela laburbildu daitezke:\nAdministrazioekin lankidetzan aritzea.\nArrazaren arraza estandarra aldatzea, argitaratu dadin.\nKalifikazio morfologiko lineala aztertzea.\nInformatika programa diseinatzea, genealogia liburua eramateko eta kudeatzeko.\nDNAren eta Alazàn gena genetikoki aztertzea UPV/EHUrekin.\nOnartzeko eta kalifikatzeko mahaia.\nBeste erakundeekin harremanak.\nEuskal Abereak elkartearekin lankidetzan aritzea.\nEuskal Herriko Pottoka arrazaren I. Lehiaketa (Morfogolia eta jarrera)\nJarduera horiek Federazioak bere sorreran bete nahi zituen helburuen garapena dira. Helburuak dira:\nPOTTOKA arrazaren hazkuntza, hautaketa, hobekuntza eta purutasuna bultzatzea.\nPOTTOKA arrazaren inguruan Federaziora kidetutako elkarte guztiek dituzten interes orokorrak ordezkatzea, defendatzea eta sustatzea.\nKidetutako erakundeen eskubideak babestea eta horiek ordezkatzea erakunde publiko nahiz erakunde pribatu mota guztiekin izandako harremanetan.\nUstiapenen produktibitate eta errentagarritasun maila handia lortzera daramaten bitartekoak bultzatzea.\nKudeagarriak diren kidetutako erakundeen interes komunak kudeatzea.\nIdeologia eta helburu bera duten Espainiako/atzerriko beste erakundeekin harremanetan egotea eta lankidetzan aritzea, beharrezkoak diren lankidetza harremanak eta akordioak ezartzeko.\nAdministrazioari proposamenak egitea, POTTOKA arrazarekin zerikusia duten edozein arloko jardueren, berrikuntzen eta neurrien inguruan.\nPOTTOKA arraza helburu duen edozein motako azterketak egitea, bultzatzea eta horietan parte hartzea.\nPOTTOKA arraza hobetuko duten mota guztietako zerbitzuak bultzatzea, eta hala badagokio, garatzea.\nPOTTOKA Arrazaren genealogia liburuaren funtzionamendua eta hobekuntza aztertzea, orientatzea, koordinatzea eta laguntzea.\nTelefonoa: 943 08 38 88 Faxa 943 08 38 89


Boterea infogerraren beldur da\t| Nabigatzen\n« Abentura oporrak | Hasiera | Bidaiak online prestatzeko »\n1999ko uztailak 18, Igandea\t| Nabigatzen\t|\nBeldurra edo paranoia izan, kontua da Clintonek 1.400 milioi dolar eskatu zizkion EEBBetako senatuari urte hasieran infogerrari ekiteko. Infogerra hitza 1976. urtean erabili zuen estraineko aldiz Pentagonoko buruzagi Andi Marshallek. Balak barik bit-ak jaurtikiko ziren gerra bat imaginatzen zuen berak.\nHala ere, hackerrak normalean ez daude antolaturik eta eraso isolatuak egiten dituzte. Helburu militar-politiko zehatzak dituen hacker taldearen irudia, denak gela berean batera lanean, karikatura baino ez da. Halabaina, egia da gatazka lekua sarera igarotzen ari dela eta zenbait adibide izan dira, iragan berri den gerran Jugoslaviako gobernuak hacker taldea bildu baitzuen EEBBen kontra ekiteko. Baina zibergerra ekintza nagusiak amerikarren aldetik abiatu dira, NSAk etengabe Internet arakatzen baitu Echelon bezalako sareen bidez. EEBBetako gobernua, etsai dituenen sare militarretan eta banku kontuetan sartzen aditua da eta taktika hauek gehien erabiltzen dituena bera da, William Church-ek Tech Web aldizkarian adierazi berri duenez. Church infogerran aditua da eta CIWARS enpresa zuzentzen du. Enpresa honek herrialde eta enpresen informazio sistemen segurtasuna aztertzen du, puntu ahulak aurkituz eta soluzioak proposatuz. Informatikaren arloa ikuspuntu militarretik aztertzen dute, gaur egun sare hauetan ordenagailuz gidatutako zentral elektrikoak, telefono operatzaileak eta beste asko izan baitaitezke hacker bakan edo antolatuen xede. Halabaina, �terroristek oraino ez dute zibergerrarako trantsizioa egin�, dio Churchek.\nHackerrak antolatzeko lehendabiziko saio bat egingo da Las Vegasen, Chaos Computer Club taldeak antolatuta, abuztuaren seian hasiko den hiru eguneko kanpaldian. Hacker gehienak indibidualistak dira eta helbururik izatekotan ekonomikoak izaten dituzte. Hala ere, egia da EEBBetako gobernuarekin lotutako erakunde askok hacker antolatuen erasoak jasan dituztela: maiatzan Etxe Zuriaren gunea, ekainaren hasieran FBIren gune nagusia eta ia hilabeteren buruan armadaren hasierako orrialdea hackeatuak izan ziren. Hau dela eta, gobernuak infogerrarako sail berri bat sortu du, FBIko, CIAko, fiskaltzako eta Defentsa Departamenduko kideek osatua.\nAmarauna: hackerrak espainiar erara\n�Hacker 'proetarra' bat atxilotua�\nHonelako perla aurki genezake iragan osteguneko ABC egunkaria irakurrita. Irakurketa sakonagoak, ordea, baieztapen honen funtsa zein den erakutsi digu. Goardia Zibilak uztailaren 9an ustezko hacker bat atxilotu zuen, 22 urteko Daniel Ortiz, Murciako Aguilas herrian. Barne Ministerioko ordenagailuetan sartu izana eta, kalteak eragiteaz gain, sekretuak zabaltzea leporatu diote, momentuz, gazteari. Halabaina, espainiar egunkari honen arabera, hasieran uste baino larriagoak izan daitezke gazte honek eragindako kalteak. Izan ere, �sinesgarritasun osoko iturriak� aitatuz, Ortizek ETAren aldeko taldeentzat informazioa pasatu izana balitekeela baitio ABCk.\nABCren arabera, aspaldi zebilen Goardia Zibilaren delitu informatikoen saila ustez Barne Ministerioan sartu zen hackerraren atzetik. Iragan urteko ekainean igarri zuten erasoa ministerioko ordenagailu batean eta orduz gero erasotzailea identifikatzeko lanetan ibili dira. Duela zenbait hilabete erasoaren berri eman zuen Jaime Mayor Oreja ministroak. EEBBetako Hotmail doako e-posta zerbitzuaren helbide bat, terapia83@hotmail.com erasotzailearen arrasto bakar moduan eman zen ezagutzera orduan. Iragan asteko atxiloketa FBIren eta Los Angeleseko fiskaltzaren laguntzari esker egin ahal izan dute Espainian. Hotmail enpresaren log-ek Murciako zerbitzari batera bideratu zituzten ikerketak eta hemendik Daniel Ortizen atxiloketa eratorri zen, bertsio horren arabera.\nHala ere, ezustea gaztearen etxea miatzean etorri zen: ETArekiko lotura. Euskal gazte zenbaitekin lotzen duten eskutitzak aurkitu dizkiote Ortizi eta, bertan, Espainiaren aurkako irainak agertzen dira. Ikerketaren arabera, Ortizek lan egiten duen kanpinean hainbat euskal gaztek oporrak igarotzen dituzte eta, gainera, iragan ekaineko hauteskundeetan EHk boto bat jaso zuen Aguilas herrian. Erabateko froga eztabaidaezin horiek guztiek Ortizek ETAren inguruko taldeei Barne Ministerioaren gaineko informazioa eman izana balitekeela baieztatzera eraman dituzte aipatu iturri ezezagun horiek.\nIzen hori jarri diote Guadalajarako (Espainia) euskaltegi bakarrak jarri duen webguneari. Gaztelaren bihotzean dagoen hiri honetan bada euskaltegi txiki bat iaztik, jada hamar ikasle eta bi irakasle dituena. Webgunean, Milmarcoseko Minga�a izeneko berbetaren gaineko informazioa ematen dute. Elkarte batek Minga�aren hiztegitxo bat osatu zuen 1979. urtean eta, bertan ikusten denez, euskal hitz batzuk baziren bertan. Mende hasieran zenbait artzainek oraindik hitz egiten bazuten ere, desagertuta dago egun minga�a hau.\nOnddoak batzeko sasoirik aproposena ez badugu ere, Interneteko basoan Euskal Herriko perretxikoak agertu dira. Fenomeno bitxi horren eragilea Xabier Igartua o�atiarra izan da. Sua ezizenez IRCn ezaguna den gazte honek oso-osorik euskaraz dagoen webgunea prestatu du Euskal Herrian diren perretxiko eta onddoen bilduma zabalarekin. Jangarritasunaren eta izenaren arabera sailkatuta daude onddoak, latinez eta euskaraz dituzten izenekin.\nIpar Euskal Herriko hautetsien elkarteak badu bere leihoa sarean. Goitik behera erdaraz dagoen webgunean elkartea aurkeztu eta euskal departamenduaren aldeko aldarrikapena azaltzen dute. Besteak beste, elkartearen osaketa, azken berriak eta kontakturako aukera ematen dute bertan. Gai honi buruzko dokumentazioa ere jaitsi daiteke webgunetik.


Telebistako eztabaidan jokoan dagoena • ZUZEU\nAdituek diotenez, hautes-kanpainaren azken astean gutxi gorabeheratzen da boto emailearen erabakia. Salbuespenak salbu (Jospin-Chiracek jokatu zutena, esaterako), hautesleriak hauteskundeen aurreko astebururako erabakitzen du bere botoa. Ez da zientzia zehatza, jakina, eta egoera bakoitzean ikusi behar.\nGurean, inkestek datu kontraesankorrak ematen dizkigute bai parte hartzearen inguruan, baita boto-emaile dudatien inguruan ere. Horietatik ezin ondorio zehatzegirik atera. Nire ustez, zalantzatienak norabide hauetan mugitzen dira:\nPSE-PNV artean. Balizko boto trasbase horrek erabakiko du balantza: PSE asko jaisten bada, EAJk erraz irabaziko du. Aldiz, PSEk bere duintasun elektorala nolabait mantentzen badu (demagun, 16-17-18 eserlekurekin), orduan EH Bilduk aukerak izango ditu EAJrekin berdindu edo berau gainditzeko.\nAbstenzioa-PSE artean. Zenbaterainoko boto “ezkutua” izan dezake PSEk? Horra estimazio bat kozinatzeko formularen gakoa. Orain artean, PP izan da boto ezkutu hori izan duena, alegia, inkesta bateko galderari ez esan arren, gero botoa ematen diona. Fenomeno hau PSEn eta hauteskunde hauetan gertatzen ari da? Ezin jakin. PSEko boto emaileak abstentziora joango dira asko. Hainbeste? Ikusiko dugu, baina bere emaitzan eragin handia izan lezake.\nPP-EAJ artean. Nire zalantzak ditut 2009tik 2012ra zenbateko pisu elektorala izan dezakeen trasbase honek. Zabaldu diren datuak (%25 eta abar) 2011ko Orokorretako datuetan oinarritzen dira. Halare, izango da ariketa hori egingo duenik. Klabea hor egongo den dudak ditut, ordea. Hala gertatuko balitz (eta jakinda PPtik UPyD eta abstentziora ere joango direla), PPren danbatekoa monumentala litzateke, 2009ko emaitzak jada 1994tik izan zituen txarrenak zirela kontuan izanda.\nAbstentzioa-EAJ artean. Jelkideen mamu nagusietakoa. Joseba Egibar eta Urkulllu bera kezkatuta daude inkestek beren boto-emailea desaktiba dezaketela-eta. Ez zaie arrazoirik falta: ez badute beren hautesle periferikoa motibatzen, sustoren bat izan dezakete. EAJ ez da “aldaketa”-ren ikur, garai bateko politika “arrakastatsuen” ikur baino. PPk halaxe irabazi zuen azaroaren 20an Espainian. Irabazi, ez bere boto-emaileak igo zirelako, PSOErenak jaitsi zirelako baizik. Mariano Raxoik, ordea, ez zuen hegemonia lehiatuko zion EH Bildurik parean, katastrofetik gertu zebilen PSOE ahula baizik.\nEH Bildu-EAJ artean. Trasbase hori, bi norabidetan, txikia izango da, nahiz eta inkestek dudak bi horien artean jarri, boto leialena dutenak ere bai baitira. Nago EH Bilduk eta EAJk beste nonbait dituztela euren hazteko espazioak.\nEzkerra oro har – EH Bildu. Abstentzionista aktiboak, ezkertiar ez-abertzaleak, aldaketaren aldeko segmentu sozialak, politikarekiko desenkantatuak… zaku oso bat dago bere botoaz dudan ari dena.Eta, hauek bai, azken unera arte pentsa dezakete erabakia. Kuantitatiboki neurtzea zaila egiten bada ere, boto-emaile berriak lirateke EH Bildurentzat, eta boto-emaile berri bakoitzak, kontestu honetan, triple balio du, gutxienez.\nPP-UPyD artean. Ojo UPyDk PPri kendu ahal dionarekin. Ez da broma. Orain arte “Si tu no vas ellos ganan” estiloko kanpaina batean Basagoitik ez luke konpetentziarik. Baina Rosa Diez, Gorka Maneiro eta konpainiak marka guztiak hausten dituzte. Espainiako joera elektorala ikusi besterik ez dago.\nGauzak honela, Telebistako eztabaidan, estrategiak honokoak izan daitezke: Urkullu boto-emaile periferikoak aktibatzera, PSEren segementuak disputatzera; Laura Mintegi boto ezkertiarra eta aldaketaren aldekoa bereganatzera; Patxi Lopez PNVrekin disputan duena, PPtik 2009an etorri zitzaiona eta abstentziora joan dakiokeena erretenitzera; Basagoiti motzean enrokatzera, alegia, egurra banatzera, hazteko esperantzarik gabe, bere boto-emaileak UPyDra eta beste lekuetara joan ez daitezen.\nJatorrizkoa Toliati blogean\nanalisia, debatea, EAJ, ehbildu, eitb, ETB2, hauteskundeak, ion ansa, PP, PSE, u21\nEnkarterrin bertsozaletasunaren gorakadaz eta beste Kopla Barik TBn\nZer duzu buruan “Telebistako eztabaidan jokoan dagoena”-ri buruz\nbeste bat 2012-10-17 03:13\nGipuzkoako artikuluan jarri dudan bezala:


Lan bikaina Alazne eta Manuelarena !\nGaldakaoko Eskola Musikan Zaratamoko Berritzeguneko jardualdien barruan , arbel digitalaren topaketetan lan bikaina aurkeztu dute gure lankideak diren Alazne Zarate eta Manuela Virto-k .\nEskerrik asko lanagatik eta berriro ere gure institutua mailarik gorenean utzi dutelako .\nZorionak parte hartu dutenei ere bai : Pedro Díez , Carmen Vega , Arantzazu Aguilar eta Mikel Agirregabiria.\nTwitter-en bidez transmititu dugu ekitaldia : http://search.twitter.com/search?q=%23b06pdi\nEz dugu argazkirik baina bai gure lankidea den Ibonek egindako bideo txiki bat :\nJosu Garro (otxolua) -ren argazkiak Flickr-en :\nADI arbel digital interaktiboa pdi\nEtiquetas: ADI arbel digital interaktiboa pdi\nIñaki Murua 2/9/09 23:23\nEz naiz bertan egon baina aspaldiko lagunak eta berriagoak bai. Goraintziak, bereziki, Alaznerentzat.\nPortzierto, Josu da Garroren izena ;-)\nJuan Carlos Guerra 2/9/09 23:53\nArrazoi duzu , zuzenduta dago dagoeneko. Eskerrik asko eta Alazneri emango dizkiot zeure goraintziak.


kritiken hemeroteka » Alizia eta biok\n« Iñaki Lasa eta Alizia, ilargiaren erditzaletan | Eusebio Erkiaga Alastra (Endaitz) »\nAlizia eta biok / J. Iñaki Lasa / Ustela, 1982\nAlizia eta biok Xabier Etxaniz / Argia, 1982-12-19\nEuskal idazle gazte gehienek argitaratzen duten lehen liburua poesi liburua izan ohi da; horietako bat daukagu “Alizia eta biok” hau, J. Iñaki Lasak egina.\nLiburuan bi zati guztiz ezberdinak ikusten dira hasiera batetik; Iganaldia bata eta Alizia eta biok bestea. Estruktura aldetik ere, banaketa hau ematen da, lehen zatia —31. orrialderaino— dena loturik bait dago, eta bigarrenean ordea, poesi labur eta luzeak ageri direlako. Azter ditzagun beraz, bi zati hauek banan banan.\nPoesi kontakizun honetan eboluzio bat ematen da, hasierako egoera, sentimendu eta paisai deskribapenetatik heriotzara, urkamendira pasatzen gara; sentimendu ezkor batetara, “Bihar ez da inor geldiduko” esatera; pertsonaiaren, idazlearen harrotasuna adieraziz, borroka luzearen ondorengo irabazle sentimendua, nagusitasuna, “Iritsiko da eme eguna” esatera bortxatzen duena, alegia.\nKontakizunean zehar aipatzekoa litzateke errepikapena, konstante batzu agertzen direla denbora guztian, (uhinak, hondartza, ilunabarra, zoragarri adjetiboa,…); gure barne muinetara ideia batuz, paisai batzu sartuz. Agian piska bat astuna bilakatzen da dena segidu, etengabe agertzean, baina errepikapenak berak ematen dio arintasuna ta astuntasun hori bat batera.\nNik hiru egoera nagusi ta garrantzitsu aurkitzen dizkiot lehen zati honi:\n— eskribapen fisikoa.\n— barneko egoera; kezka, zereginik eza, izatea.\n— besteen etorkizun beltzaren aurrean egilearen harrotasuna.\nAlizia eta biok\nBigarren zati honetan beste zatiketa bat ere, eta bi multzotan, ematen da. Bigarren zati honen hasieran heriotza daukagu gai nagusitzat.\n“Erranen didazua?” azpian dago poema multzoan, heriotza da egilearen kezkarik nagusiena, larriena, handiena; heriotzaren hurbiltasuna, zain egotea. Horixe litzateke hasierako zortzi poema hauetan aurkitzen duguna batik bat.\n“Ametsak direla? Fantasia dela?” izenburupean dauden beste poemak, falta diren guztiak, konstante batzurekin aurkitzen ditugu. Hots, erreferientzietan oinarriturik egindako poesiak direla; hor dauzkagu Aliziari buruzkoak (bere aitari, Alizia berari eta Lewis Carrolli egindakoak); kanpoko eta hemengo litaraturarekin zerikusirik daukaten poemak eta azkenik esaera ezagunetan —agian zentzu gabeetan— oinarritutakoak.\nEsan dezakegu, eta hutsik egin gabe geure ustez, azken zati honetan egilearen barne egoeran igonaldi bat eman dela, ez da heriotza kutsu hura hain nabari eta beste aldetik jotzen omen du egileak. Maitasuna, Aliziarekiko harremanak, amets eta errealitatea, kritikak, ea.\nAipagarri iruditzen zaizkit kritikazko bi poemak, alde batetik Henry Georgeri eskainia eta beste aldetik Gandiagaren poesi batetan funtsaturik dagoena. Lehengoan Aliziaren aita —Henry George— eta Lewis Carrollen arteko haserreaz aritzen zaigu Iñaki; bigarrenean Gandiagarena alegia, euskal idazleen egoeraz, literaturaz, egiten digu kritika bizkaieraz. Euskara aldetik poema hau bizkaieraz dago, eta gero Lauaxetaren beste bat ere ageri da, dena den poema gehienek ez bada askok lapurterazko kutsua daukate.\nEta ia kritika, edo hobe esanda aipamen, hau bukatzeko: parentesiak nahi nituzke komentatu. Zortzi bat dira eta gehienetan idazlearen presentzia nabarmen egiteko daudela esango nuke; egilearen pentsamenduak, egoerak azaltzeko; une hartan bota nahi zuena plazaratzeko. Poesiarekin puskatzen dute, sarritan hizkuntza desberdinez eginak, ez hain poetikoa prosa baino.\nOrokorki hartuta liburuan sentimendu gorabeherak ematen dira, baina J. Iñaki Lasak zioen bezala: “eguneroko bizitza horrelakoa da eta liburu hau esperimentu bat da”. Irakurtzea merezi duen esperimentu bat erantsiko nioke neuk.


Ospitaleko 'Putzu'-an egingo diren erosketako etxe gehienak saldu gabe daude - Arrasate - Goiena.eus\nOspitaleko 'Putzu'-an egingo diren erosketako etxe gehienak saldu gabe daude\nXabi Gorostidi 2020-01-13 18:24\n63 dira bertan egingo diren erosketako babes-ofizialeko etxeak, eta gaur-gaurkoz 36 daude saldu gabe. Etxebideko zerrendetan soilik 48 arrasatear daude izena emanda etxebizitzak erosteko modalitatean eta horien artean egin zuen esleipena Visesak; 27 lagunek erantzun dute baietz, hamazortzik uko egin diote eta hiruk ez dute erantzun. Egoera horren aurrean, laster Debagoiena osora zalduko du deialdia Visesak.\nEtxebizitza publikoak esleitzeko orduan gehiago izan ohi dira eskatzaileak eskaintzen diren etxeak baino, eta horregatik zozketak egin izan dira etxeak esleitzeko. Baina Visesak ospital alboan egingo dituen etxebizitzekin aurkakoa pasatu da: eskaintzen diren etxeak baino eskatzaile gutxiago daudela. Hain justu, erosketako 63 etxe eskaintzen dituzte, eta Arrasaten erroldatutako 48 eskatzaile daude Etxebiden erosketa modalitatean.\nVisesak 48 eskatzaile horien artean esleitu zituen azaroan erosketara bideratuko dituen 63 etxebizitzak –dagokien garaje partzela barne–, jakinda horietako hamabost hutsik geratuko zirela –ez baitzegoen eskatzaile nahikorik–. Baina guztiek ez dute baiezkoarekin erantzun, eta aurreko ostiralean, hau zen salmenten egoera:\n27 lagunek baietz erantzun dute.\nHamazortzi lagunek uko egin diote.\nHiru lagunek ez dute oraindik erantzun.\nUne honetan esleipen prozesua guztiz itxi gabe dago. Prozesu horretan parte hartzeko bi baldintza bete behar ziren: Arrasaten erroldatuta egotea eta Etxebiden izena emanda egotea, erosketa modalitatean. Behin esleipen epea igarota, Visesak deialdi berri bat egingo du libre dauden erosketako etxe horiek esleitzeko, baina kasu horretan, Arrasatez gain, Debagoieneko beste herrietara zabalduko du prozesua. Deialdi berria noiz egingo duten galdetuta Visesako arduradunek ez dute data zehazten jakin.\nVisesak inguru horretan egingo dituen lehen 114 etxeetatik 63 erosteko dira, eta 51, aldiz, alokairurako. Erosketarako 63 horiek ezaugarri eta prezio hauek dituzte.\nBi logelako 21 etxe: 58,41 eta 59,68 metro koadro arteko azalerekin.\nPrezioa: 124.900 eta 133.900 euro artean (%10eko BEZ barne).\nHiru logelako 39 etxe: 76,82 eta 89,03 metro koadroko azalerekin.\nPrezioa: 154.900 eta 178.200 euro artean (%10eko BEZ barne).\nMugikortasun arazoak dituztenentzako, bi logelako hiru etxe, 89,98 metro koadroko azalerarekin.\nPrezioa: 179.500 eta 182.500 euro artean (%10eko BEZ barne).\nEtxebizitzak azalera eskubidean erosiko lituzkete eskatzaileek. Horrek esan nahi du eraikitakoa erosleen jabetzakoa dela, baina erakina dagoen lurzorua jabetza publikoa dela. Hala, behin 75 urteko epea pasata etxe hori Jaurlaritzaren jabetzakoa izatera pasatzen da –kalte-ordainik ordaindu gabe– erosleek ez badute aurretik lurzoruaren jabetza erosten. Aldiro-aldiro Jaurlaritzak lurzoruaren jabetza propietatean erosteko eskaintzak igortzen dizkie etxeen jabeei.\n[Azalera-eskubidea erosketa moduari buruzko xehetasun gehiago, hemen].


Legebiltzarrerako hauteskundeak 2020: Zerrendak aukrezteko epea | EAEko Hauteskundeak | EITB\nAlderdiek ekainaren 8ra arteko epea dute zerrendak aurkezteko\nAsteazken honetan abiatu dute hautagaitzak aurkezteko epea. Zerrenda ofizialak ekainaren 15ean egingo dira publiko.\nPertsona bat botoa kutxan sartzen.\nUztailaren 12ko hauteskundeetara, apirilean aurkeztu behar zituzten hautagaiekin\nUztailaren 12an Eusko Legebiltzarrerako hauteskundeetan parte hartuko duten alderdi politikoek gaur hasi eta datorren astelehenera bitartean aurkeztu ahalko dituzte euren zerrendak, Eusko Jaurlaritzaren Segurtasun Sailak jakinarazi duenez.\nArabako, Bizkaiko eta Gipuzkoako hauteskundeetan parte hartu nahi duten alderdi politikoek, federazioek, koalizioek eta hautesle-elkarteek epe horretan aurkeztu beharko dute beharrezko informazio guztia hiru lurralde historikoetako hauteskunde batzordeetan.\nHautagaien zerrendak ekainaren 10ean argitaratuko dituzte Euskal Herriko Agintaritzaren Aldizkarian. Ondoren, lau eguneko epea irekiko dute irregulartasunak zuzentzea eskatzeko. Behin betiko zerrenda ofizialak ekainaren 15ean ezagutuko dira eta biharamunean argitaratuko dituzte Agintaritzaren Aldizkarian.\nUztailaren 12ko hauteskunde prozesuari buruzko informazio guztia hauteskundeak.eus atarian dago eskuragarri.\nEusko Legebiltzarra argazkiak\nZenbat hautagai aurkeztu dira?\nEiTB Focus albisteak\n2020ko EAEko hauteskundeen emaitzak


Eusko labeldun arrazakeria | Ruben Sánchez Bakaikoa\nHasiera > herrigintza\t> Eusko labeldun arrazakeria\notsaila 24, 2013 arlotea\tUtzi iruzkina Go to comments\nBetor egurraren aurretik, nik nire lagun Drissi Euskal Herrira heldu zenean esan niona: ‘Zuk Driss euskaraz egiten baduzu, euskaldun gehienentzat euskalduna izango zara, laguna izango zara, baina erdaraz egiten baduzu, erdaldun gehienentzat moro bat izango zara’.\nBetor egurraren aurretik, Euskal Herrian ultra-eskuindarrik ezin dela paseoan hain lasai ibili, Europa gehienean ez bezala, beren janzkera eta forma faxistak ‘agerian’.\nBaina eusko arrazistak enkriptaziotik -Ana Urkiza Deiako zutabe hartan lez- edozein parketan ateratzen dira. (Bide batez: eusko eta ez euskal, vasco nahi bada). Adibidez:\nGasteizen eta Bilbon -gutxienez- mobilizazioak egon dira azken urteetan meskiten kontra.\nIjitoen gainean bi gauzatxo besterik ez: Ni ez naiz arrazista, baina ijitoak… eta Vaya Semanita-ko Nekane Amaya (Aritz Galarragak ezin hobeto kritikatu duena).\nGasteizen entzunak: “Gu ez goaz (umeekin) parke horretara… han morito asko dago, ezta?”, “Ez dakigu umea eskola horretan matrikulatu edo ez… etorkin asko dago, ezta?”, “Etorkinei laguntza gehiegi ematen diete (etxeak? kotxeak? Soldata?… etorkinak izateagatik!?!?!)”.\nOkerrena da hain normalizatuta daudela era horretako iritziak, ezen edozeinek (ezezagunek barne) bota ahal baitizu gutxien espero duzun lekuan: igogailuan, okindegian, amaren etxean… Eta batzuetan ez dakizu zer esan ere, adibidez: “esango diot pixka bat arrazista dela?”.\nAskotan erantzun light bat botatzen dut nik: ba ez dago inongo arazorik gure artean eta niri polita iruditzen zait jatorri ezberdineko umeak elkarrekin…\nIzan ere, inor ez gara arrazista. Baina bakoitza bere etxean.\n9:49 pm otsaila 24, 2013\nOkerrena, arrazismoa “transbersala” dela, hau da, ijito-moro-sudakei buruzko iritzi berberak entzun dizkiot PPko eta ezker abertzaleko jendeari (zorionez, hauen artean askoz ere gutxiagotan).\nEs el Maccabi, no los Lakers 10 urte atzera (egunkariaren itxieratik hona)


Itziar Oiarzabal: "Jendeak asko eskertzen digu egiten dugun lana" - Eskoriatza - Goiena.eus\nItziar Oiarzabal: "Jendeak asko eskertzen digu egiten dugun lana"\nJone Olabarria 2021-11-19 12:47\numetatik nahi izan duen horretan egiten du lan eskoriatzarrak; gainera, ile-apaindegi propioarekin. Nahiz eta aitortu duen batzuetan zaila dela hainbeste jenderekin lan egitea\nHainbat ile-apaindegitan lan egin ostean, Eskoriatzara bueltatu eta bertan jarri zuen negozioa Itziar Oiarzabalek. Herrikoak betidanik ezagutzen ditu, eta gertukoak bezero izatea garrantzitsua iruditzen zaio. Topikoetatik aldenduz, ez du bere burua fantasiazko orrazkera eta kolore deigarriekin ikusten, eta argi du ile-apaindegia ez dela txutxu-mutxuen lekua; ez, behintzat, berea.\nNola erabaki zenuen arlo honetan lan egin nahi zenuela? Zerk bultzatuta eman zenuen pausoa?\nTxikitatik gustatu izan zait ile apaindegiko lana, beti nenbilen jendeari ilea ukitzen. Ikasketak egin eta sei urtez lanean egon ostean, orain dela lau urte erabaki nuen negozioa zabaltzea.\nEta herrira bueltatzea, bide batez... Garrantzitsua zen zuretzat Eskoriatzan egotea?\nAzkeneko urteetan Zarautzen ibili nintzen lanean, baina han ile apaindegi asko daude, eta ez nuen han zabaldu nahi; eta hemen, gainera, Eskoriatzan, betidanik ezagutzen ditut denak, edo, bestela, nire gurasoak ezagutzen dituzte. Hori oso garrantzitsua iruditzen zait.\nLanen bat egin eta esan dizu bezeroren batek ez zaiola gustatu? Edo, normalean, isildu egiten gara?\nNormalean, ez dituzte halakoak esaten; nahiz eta egindako lanarekin pozik ez irten, isilik geratzen dira. Inoiz, baina, gertatu izan zait bezeroari egindakoa ez gustatzea eta esatea. Asko eskertzen dugu hori. Guretzat ere ikasteko modua da.\nZer da zure lanbideak duen onena? Eta txarrena?\nJendeak egindako lana asko eskertzen dizu, eta, nire iritziz, hori da onena. Baina okerrena ere bada: kritikaren bat badago edo dena delakoa, denok ezagutzen dugu elkar, eta, halakoetan, aurpegia eman behar da.\nZu zeu zure ile-apaindegian bezero bazina, zer tratamendu edo zerbitzu jaso nahiko zenuke?\nZelako galdera zaila... Egia esanda, ez dakit zer esan. Denetik egiten dugu, bezeroak nahi duenaren arabera.\nIle-apaintzaileak, askotan, look ausartekin ikusten ditugu... Zuen kasua da hori?\nBai, ohikoa izaten da, baina ez da gure kasua. Ez dut neure burua fantasiazko halako orraz-kerekin irudikatzen, klasikoagoak gara.\nNondik etortzen zaizkizue bezeroak?\nBa, gehienak eskoriatzarrak diren arren, Aretxabaleta, Arrasate eta Bergaratik ere etortzen dira. Eta Zarauztik etortzen denik ere bada. Eta motari dagokionez ere, denetik: astero etorri ohi diren emakume adinduak, haurrak...


Alan Griffin - Albokarako 333 doinu • ZUZEU\nKoldo Mitxelenan aurkeztu du Alan Griffinek bere azken lana: “Halfway to hell: albokarako 333 doinu”. Badakizue 666 Satanen zenbakia dela, eta erdibidean geratu denez, izen aproposa aukeratu duenik ezin uka. Ondoan izan zituen Joxean Goikoetxea, Aztarna argitaletxeko lagun eta taldekide ohia, baita Manu Gojenola ere, ekonomialaria eta albokan aditua.\nAlan Griffin, inongo zalantzarik gabe, albokari irlandar onena da; eta bakarra. Horretaz gain nire osaba ere bada; gure familia multikulturala da oso: sahararrak, irlandarrak, bilbotarrak… Alan duela 30 urte inguru iritsi zen Euskal Herrira, literatura tesi bat aitzaki, eta jada hemen darama bere bizitza erdia. Beti izan da adar jotzaile amorratua, eta duela hogei urte baino gutxiago ikasi zuen alboka jotzen. Hain zuzen ere, Alboka izeneko musika taldea osatu eta tarte batera; Joxean Goikoetxea izan zuen taldekide, eta aitortu zuenaren arabera taldeari izena jarri zioten unean Alanek oraindik ez zekien alboka jotzen. Albokaz gaindi, Griffinek dozenaka haizezko instrumentu jotzen ditu, musikari aparta da, eta hori erakusteko parada ere izan du bere azken taldean, Aintzina.\nJoxean Goikoetxeak eman zion sarrera liburuaren aurkezpenari. Nabarmendu zuen lan honek sekulako ekarpena egin diola albokari bereziki, eta musika herrikoiari orokorrean. Liburu mardula da, urte askotako lanaren fruitua, eta 1,5kg-ko pisuarekin jaio da. Partiturak, abestien letrak eta azalpenak ageri dira, besteak beste, euskaraz, gaztelaniaz eta ingelesez. Liburuan aurki daitezkeen doinuen erdia baino gehiago berriak dira, xerka aritu eta gero aurkitutakoak edota Griffinek berak erditutakoak. Doinuak entzun ahal izateko Aztarna argitaletxearen web orrian midi file formatuan eskegi dituzte kanta guztiak.\nManu Gojenolak ekin zien ondoren azalpenei. Liburuan topa dezakegun musika mota ezberdinak azpimarratu zituen, etxekoak eta kanpokoak; esaterako, habananerak eta tangoak agertzen dira, eta segurki, inork ez ditu musika estilo horiek albokaren laguntzaz jorratu oraino. Horretaz gaindi, otoitzak ere barnebiltzen ditu lanak; mezan ez zen erabiltzen, baina badago ‘Misa Vasca’ (Aita Barturenena) izeneko disko bat, eta han alboka jotzen da. Griffinentzat izan zen bere hitzartzearen azken atala, eta bi gauza nabarmendu nahi izan zituen: lehena, musikari irlandarra ez dela outsider bat; erran nahi baita, ez duela gaia kanpotik landu, ernamuinetik baizik, eta euskal musikaren erroen ezagutza aparta daukala. Bigarrena, Griffin etengabe ari dela lanean, autobusean doanean edota telebistari begira, eta bere garuna beti ari dela doinu berriak josten.\nAzkenik, Griffin berak hartu zuen hitza, eta onartu zuen baietz, obsesio moduko bat garatu duela albokarentzako musika konposatzen, baina zorionez obsesio hori alboratu duela beste batekin ordezkatzeko: melodiak sortzea idatzizko kantu zaharrentzako. Ziurrenik gai horrekin ikusiko dugu infernuko zenbakiaren parera iristen bere konposizio lanetan. 333 doinu ez dira txantxetarako gauza, kontutan hartuta alboka tradizionala erabili duela oinarri gisa, sei notakoa, zazpi asko zukutuz gero. Albokari guztiek daukate instrumentu hau, eta horregatik aukeratu zuen, lana jende gehiagorengana iritsi ahal izateko. Liburuan agertzen den musika tradizionala da, erdia Euskal Herrikoa eta erdia atzerrikoa. Griffinek nabarmendu zuen bera alboka jotzen hasi zenean 20 partitura eskas zeudela instrumentu honentzat zehazki egindakoak, baina azken urteetan sortzaileek egindako lanari esker luze eta zabal ugaritu direla. Amaitzeko, garrantzi berezia eskaini zien azken 30 orrietako testu eta doinuei, oso kanta ederrak izanda kasik ezezagunak direlako, eta deialdi bat luzatu zien musikariei aintzat har ditzaten.\nAurkezpena modu borobilean amaitzeko paperekoa instrumentuetara eraman eta zuzeneko txiki bat eskaini zuten Alan Griffin eta Joxean Goikoetxeak.\nMusika egitea maite duzuenok sekulako harribitxia daukazue, beraz, esku artean. Gozatu eta zabaldu!\n333, 333 doinu albokarako, Alan Griffin, alboka, aztarna, aztarna argitaletxea, halfway to hell, Koldo Mitxelena\n3 pentsamendu “Alan Griffin – Albokarako 333 doinu”-ri buruz\nMANU GOJENOLA ONAINDIA 2016-05-19 21:04\nManu GOjenola da izen zuzena. hasierako ”Go” ahaztu zaizu.\nMezan ez zen erabilten. Diska bat dago ‘Misa Vasca’ (del Padre Barturen) eta han joten da alboka, baina ez zen normala.\nAlanen azken taldea ‘Aintzina’ da.\nOso ondo dago artikulua, bestela.\nBeñat Hach Embarek 2016-05-20 09:11\nEgin ditut zuzenketak, Manu. Barkatu akatsengatik, milesker ta ondo izan.\nKatxo 2016-05-31 21:09\nZein da jotzen duten abestian izena?


Ahaldun Nagusiak Talentia diplomak eman dizkie hiru euskal unibertsitateetako 150 ikasleri | Bizkaia Talent\nAhaldun Nagusiak Talentia diplomak eman dizkie hiru euskal unibertsitateetako 150 ikasleri\nJOSÉ LUIS BILBAO:”EPE LABURREAN, BIZKAIAN LEKUA EUKIKO DABE BERTOKO TALENTUAK ETA MUNDU GUZTIKO PROFESIONALEK”\nAhaldun Nagusiak Talentia diplomak eman dizkie programa horretan parte hartu duten hiru euskal unibertsitateetako 150 ikasleri. Programaren bidez, Bizkaiko Foru Aldundiak gazte enplegua sustatzeko bultzatzen dituen hainbat neurri ezagutarazi zaizkie partaideei.\nAurten, Euskal Herriko Unibertsitateko, Deustuko Unibertsitateko eta Mondragon Unibertsitateko 258 ikaslek hartu dute parte Talentia programan.\nProgramaren aurtengo edizioko jardueren artean, aipatutako unibertsitateetako ikasleek jardunaldi berezi batean hartu dute parte: goi-mailako kualifikazioko langileak aukeratzeko gaietan oso aditua den pertsona batek lana bilatzeko orduan zelan jokatu behar duten erakutsi die.\nAurtengo otsailetik ekainaren amaiera bitartean garatu den programaren jardueren barruan, ikasleek diziplina askotan diharduten erakundeetara 9 bisita tekniko egiteko aukera izan dute, baita Bizkaiko Zientzia eta Teknologia Parkera ere.\nJose Luis Bilbao Bizkaiko Ahaldun Nagusiak Talentia programan parte hartu duten 258 gazteen “ahalegina, adimena eta dedikazioa” eskertu nahi izan ditu diplomak banatzeko ekitaldi ofizialaren barruan. “Aurten, konfiantzazko mezu bat helarazi nahi dizuet. Ez izan inolako zalantzarik. aukeraz beteriko bide bat daukazue aurrez-aurre. Adimen handia daukazue, ahalegin handia egin duzue, asko ikasi duzue, gogor egin duzue lan. Ez itsutu, berriz, epe laburrean duzuen egoeragatik, ezta katastrofeak iragartzen dizkizueten mezuekin ere. Bene-benetako aukerak daude. Ez izan inolako zalantzarik. Epe laburrean, bertako adimenerako tokia izateaz gain, mundu osoko profesionalak erakartzen jarraitu beharko dugu” adieraz die ekitaldi ofizialean parte hartu duten 150 gazteei.\nBizkaiko Foru Aldundiak gazteen artean enplegua sustatzeko ezarri dituen neurrietako batzuk nabarmendu nahi izan ditu Jose Luis Bilbaok bere hitzaldian (besteak beste, 30 urtez beherakoen kontrataziorako laguntzak, aurten atal horretako gehieneko zenbatekoak handitu egin baitira Talentian parte hartu duten gazteak plantillan sartzen dituzten enpresentzat), eta Aldundiak adimena edo talentua sustatzeko onetsi dituen baliabideak (esaterako, Bizkaia:talent programarako 1,6 milioiko aurrekontua, goi-mailako kalifikazioa lortu duten pertsonen sustapen, identifikazio, laguntza eta trebakuntzako jarduera guztiak finantzatzeko).\nDuela bost urte abiarazi zen Talentia programa eta bost urteko epean karrerako azken ikasturteko 733 unibertsitate-ikasleek hartu dute parte: ikasketa-espedienterik onena izateaz gain, programan parte hartzen duten unibertsitateek (Euskal Herriko Unibertsitatea, Deustuko Unibertsitatea eta Mondragon Unibertsitatea) identifikatutako beste gaitasun batzuk dituzten ikasleak dira.\nTalentiak lanerako orientazio profesional pertsonalizatu bat lortzeko aukera eskaintzen du, baita ere profesionalen arteko topaketetara eta sektorekako topaketetara joateko, bisita gidatuak egiteko, Bizkaiko Zientzia eta Teknologia Parkera bisita bat egiteko, etorkizun profesionala prestatzeko erabilgarriak izango diren lanaren inguruko jardunaldi eta tailerretara joateko, Bizkaiko enpresa, zientzia eta teknikako proiektuak ezagutzeko eta Euskadiko enpresa, gizarte eta zientzia arloetako pertsonarik garrantzitsu edo nabarmenengana hurbiltzeko.\nAurtengo edizioan, bosgarrena, honako hauek izan dira ikasleek gertutik ezagutu ahal izan dituzten pertsona garrantzitsuak: Guillermo Dorronsoro, Pedro Luis Uriarte, Juan Jose Ibarretxe eta Koldo Saratxaga. Eta bederatzi erakundetara egin dituzte bisitak: BCAM, Biocruces, Deloitte, EITB, EDE Fundazioa, Gaiker, Guggenheim Bilbao, Idom, ITP, K2K, Lamiako Eskola, Lancor, Lauaxeta Ikastola, LKS-Group, Alhóndiga Bilbao eta Technalia Research & Innovation.\nAurten ere, “Hazte valer” (Balora ezazu zure burua) deritzon jardunaldi bat antolatu da. Bertan, goi-mailako kualifikazioa duten pertsonak hautatzeko oso aditua den pertsona batek erakutsi zien ikasleei lana bilatzeko orduan eta lan-elkarrizketetan zelan jokatu eta zeintzuk diren erakundeek hautagaiengan bilatu nahi izaten dituzten gaitasunak. Gainera, hiru unibertsitateen, Bizkaiko Foru Aldundiko Ekonomi Sustapen Sailaren, Beaz-en eta Bizkaia:talen-en artean antolatutako lan edo enplegurako tailer bat antolatu zen.


'Todas a la una' antzezlan hunkigarria gaur Aretxabaletan - Aretxabaleta - Goiena.eus\n'Todas a la una' antzezlan hunkigarria gaur Aretxabaletan\nZuriñe Velez de Mendizabal 2013-06-08 14:05\nGaur gauean 'Todas a la una 'antzezlana ikusteko aukera egongo da Aretxabaletako Zaraia aretoan Ester Bellver artistaren eskutik, 22:00etan hasita.\nAgustin Garcia Calvo antzerkigile ezagunaren testuak oinarri hartzen ditu Todas a la una antzezlanak.\nPertsonaia bakarra, Ester Bellver artista, irtengo da ikusleen aurrera gaur: "Jendeak ongi pasatuko du, baina esango nuke obra honekin ez dudala entretenitzea bilatzen, ikusleak hunkitzea baizik. Eta Garcia Calvoren testuek horretarako bidea ematen dutela iruditzen zait, autorearen hizkuntzaren erabilera bikainari esker".\nAgertokiko bakartasunari buruz ere egin du berba Bellverrek: "Bakarrik egoteak ez du esan gura bakarrik sentitzen zarenik. Izan ere, paper ezberdinak interpretatzen dituzu eta horrek laguntzen du, ikus-entzuleekin sekulako komunikazioa egotea lortzen duzu-eta".\nGaurkoa, baina, ez da madrildarra Aretxabaletan arituko den aurreneko aldia izango. Hain zuzen ere, 2009an bisitatu zuen aurrenekoz Arkupe. Kasu hartan, berak idatzitako, zuzendutako eta antzeztutako protAgonizo izeneko obrarekin bertaratu zen.


Wilderrek egingo lukeen bezala: 'Gravity' (2013)\nDena galduta dagoela dirudienean soilik bi aukera daude: porrota onartu ala azken arnasa agortu arte borrokatu. Hori izango da Ryan doktorearen kezka nagusietako bat. Emakumeak, bere kideak bezala, espazioan Lurran topatzen ez duen bakea topatu du. Ez du ezer galtzeko, jada dena galdu duelako. Hala ere, borrokatzen jarraituko duen emakumea izango da.\nNire ustez, pelikularen elementu aipagarrienak bere irudien indarra eta soinu elementuen bidez eraikitzen duen atmosfera ikaragarriak dira. Pelikularen hasiera itzela da, isiltasunean, espazioaren iluntasunak Lurraren argitasunarekin talka egiten du. Une horretan, 3D formatuak bere funtzioa ongi betetzen du. Pertsonaiekin batera flotatzen dugu, oztopoak gainditzen ditugu eta kolpeak jaso ere. Astronauten arropak janzten ditugu eta ia bere erritmoan arnas hartzen dugu. 3D formatuak istorioa osatzen du, eta hala izan behar du.\nSteven Pricen soinu banda nahiko ona iruditu zait, soinu metalikoak bat-bateko isiluneekin tartekatzen ditu tentsio handia sortuz; eta orkestra atalari dagokionez hunkitzeaz aparte, ukitu epiko bat gaineratzen dio istorioari.\nGero aktoreen lana dago, kasu honetan bi dira protagonista bakarrak. George Clooneyk lan zuzena egiten du, tentsioa lasaitzeko pertsonaia da berarena, eskertzen den ukitu komikoa. Baina pelikularen protagonista absolutua, piropo gehien merezi dituena Sandra Bullock da, bai. Bere lana, oso ona da.\nCuaronen zuzendaritza bikaina, irudi ederrak, aktoreak, harrapatzen zaituen gatazka, iraupena… Esan bezala, esperientzia zinematografiko ona. Zientzia fikzioaren barruan pelikula gogoangarria? Batek daki. Hori bai, ‘Gravity’ pelikula guztiz gomendarraria da, zineman ikusi beharrekoa, ahalik eta pantaila handienean.\n‘Gravity’ pelikulan bada maitemindu nauen plano bat: Ryan doktorea fetu jarrera hartzen duen planoa. Lehen aldiz babesten denean. Lasaitasun une bat da berarentzat, kapsula horren baitan babestuta dago. Pertsonaiaren garapenari dagokionez, bere “ni” berriaren lehen pausua izango da. Esperientzia inflexio puntu bat izango da berarentzat. Ryan doktorearen “berpiztea” bezala definitu dezakegu gertakizun hori. Airea berriz hartzeko borroka, lehen pausuak berriro emateko unea.\nEgilea naiara_glez en 17:17


2016ko uztailaren 27ko ekitaldiaren hitzartzea – Plateforme citoyenne BATERA\nAuto partekatze hitzorduak Denak Batera ekitaldira joateko\nBATERAren hurrengo hitzorduak\n2016ko uztailaren 27ko ekitaldiaren hitzartzea\nGuk ere gure etxea !\nAzkenean, guk ere gure etxea ukanen dugu !\nEtxe xumea da oraindik: teilatu bat, gela andana bat eta ezkaratz haundi bat, denak elkarrekin biltzeko gisan. Xumea da, bainan gurea da! Eta, gure etxe hau ofiziala da : paperrak notarioarekin eginak dira, eta kalastran markatua da !\nOrain arte, hamar bat oihal etxetan, banaturik bizi ginen, bakotxa bere alde. Oihal etxe batzuek bazuten itxura, bainan beste batzuek ez sobera, pentze zokoan erdi galdurik…\nAspaldiko asmoa zen gure etxea ukaitea… Ainitz aldiz permisa galdea pausatu izan dugu esplikatuz, guk ere besteen gisa, merezi ginduela gure aterbea…Planak egin eta arra egin izan ditugu… Bainan, aldikal permisa errefusatua zizaukun… Ez ginduen ulertzen errefusa hori, eta, ez ginduen onartzen ere funtesan! Bainan, gehiago dena, beti ta jende gutiagok ulertzen eta onartzen zuten “gainetik” heldu zen errefusa motza! Geroa gehiago jendeek pentsatu dute bazela hor mespretxu mota bat…Besteek bezainbat balio ginduela…\nHogei urtez pasa, eskatu dugu, mugitu gira, beti ta nonbre haundiagoan, beti ta aniztasun gehiago zuen mogimenduan: hautetsi, langile, enpresari, laborari, erakasle, ikasle, gizon eta emazte, zahar eta gazte… Hasiera batean, eskatzen ginduen etxe horri, “Departamendu” baten plana emana gindakon… Gero, “Lurralde Kolektibitatearena”… Eta orai, “Euskal Herri Elkargoarena”. Plan batetik bestera, ez da baitezpada diferentzi haundi haundirik, bainan, iduriz, hau onartu dute…\nEz dira hain segur, “gain hartan” bihotz haundikoak bilakatu bapatean! Bainan, beti errefusatzea ez zitaien gehiago possible : Demokratak omen dira, eta behar dute itxura salbatu!! Beharrik ez dugula amor eman hogei urte horietan ! Beharrik, bakoitzak bere sailetik egin duela bere ahal guzia! Aipatu behar da hemen Bateraren akuilu eta zubi lana 2002-ko urteaz geroztik eta azken hilabate hauetaraino, Iparralde guzia zeharkatu duen karabana pedagogikoa antolatuz… Garapen Kontseilu eta Hautetsien Kontseiluen lan paregabea ere goraipatu behar da, batezere azken lau urte hauetan, lehenik Lurralde Kolektibitateari buruz, eta gero Euskal Herri Elkargoari buruz. Eta nolaz ez gure hautetsiak: ehunka bildu direnak Hazparneko tailerretan, eta gure Herriko Kontseiluetan lan egin dutenak, herrien bi herenek Euskal Herri Elkargoaren alde bozkatzeko gisan !\nBai, zinez, gure etxea eraikitzeko prozesua luzea izan da, batzuetan etsitzekoa… eta memento berean balio haundikoa, parte hartzailea, osoki demokratikoa! Herrialde guttik izan dute parada esperientzi aberats hori bizitzeko. Orain eraikiko den etxeak historio hori guzia berekin izanen du, horrek emanen dako legitimitatea, horren gatik ditu fundazioak azkar. Izan da debate, eta ezadostasun ere: zer da gauza normalagorik? Aniztasuna eta demokraziaren oinarria da hori. Bainan orain emaitza hor da : Herrien gehiengo zabal batek aldeko botua eman du, eta demokrazia beraren izenean, emaitza hori errespetatu behar da ! Ez da atzera itzultzerik! Iparralde hunek momento historikoa bizi du !\nOrai, etxe horren ibilmoldea eta lan sailak bidean ezartzeko, Herritarrek igurikatzen dutenari erantzuteko, hautetsiak pondu guzien aurreikusten ari dira, heldu den urtarrilaren lehenean sortuko den Euskal Herri Elkargoak esperantza guziak ase ditzan. Gai guziak tratatuko dira: izan dadin funzionamendua segurtatuko duten estatutoak, gobernantzia, edo fiskalitatea; Izan dadin eguneroko biziari lotuak diren gaiak: enplegua, etxe bizitza, garraioak, ingurumena, hizkuntza, laborantza, goi mailako hezkuntza eta beste…\nGaraia da denak elkatzeko: nehork ez du kaltetu behar amankomunean eraiki behar dugun etxea. Lurralde osoaren arteko elkartasuna, Herritarren eguneroko beharreri erantzutea, eta Iparraldeari gorputza eta izpiritua emaitea: horra abiatzen den bidearen helmuga! Hautetsi ala jendarte zibileko kide, guziek inplikatu behar dugu bide hortan, helmuga berari buruz.\nOrai pausatzen da lehen harria, eta bakotxak bere harria ekarriko du eraikuntzari, denborarik galdu gabe, urtarrilaren lehenean finkatua baita estrenaldia!\nBATERAk segituko du, orai arte bezala, gogotsu eta langile !\nBai, guk ere gure Etxea izango dugu, denen Etxea ! Etxe hori izanen da, eraiki nahi duten guzien Etxea, hor sortuak edo ez… Proietoak gaitu bat egiten !\nBiba Euskal Herri Elkargoa ! Biba hein hortara heltzea permetitu duten guziak!


Albisteak - Ogasuna\nUdalgida - Albisteak\nAldizkari Ofizialetan argitaratutako dirulaguntzen laburpena.\nJarraian jasotzen da aldizkari ofizialetan argitaratutako eta toki entitateei zuzendutako diru-laguntzei buruzko informazioa:\nUdal entitateen batez besteko ordainketa epea 2022ko 1. hiruhilekoan\n2022ko lehenengo hiruhilekoan, Gipuzkoako udalek eta horien mendeko entitateek beren hornitzaileei egindako ordainketen batez besteko epea (OBBE) 16,64 egunekoa izan da.\nZerga itunduen diru bilketa metatua Gipuzkoan apirilaren 30era arte\nApirilera arte, Gipuzkoan, zerga-bilketa metatuaren hazkundea %20,4 izan da aurreko urtearekin alderatuta, sarrera gordinak %23,3 hazi direlako, eta itzulketak %30,4. Zuzeneko zergak %14,9 hazi dira, zeharkako zergak %20,2 eta Estatuarekiko doiketak %63,5.\nUdal zergak: 2022ko apirileko aurrerapena\nForu Ogasuneko Zerga eta Finantza Politikako zuzendari nagusiak 59/2022 Ebazpena eman du apirilaren 11an, eta bertan 2022ko apirileko udal zergen aurrerapenak onartzen ditu.\nEuropako Eguna 2022\nDatorren maiatzaren 9an, Europako Eguna ospatzen da eta, honen harira aldundiak mahai inguru bat antolatu du “Erronka global berriak eta Europaren erantzuna” izeneko tituluarekin.\nAldizkari Ofizialetan argitaratutako dirulaguntzen laburpena\nEuropako diru-laguntza deialdiak\nJarraian biltzen dira Europako diru-laguntza deialdi nagusiei buruz argitaratutako erreferentziak, Gipuzkoarako interesgarriak izan daitezkeelakoan:\nUdalen eta mankomunitateen 2022ko aurrekontuen onarpena\n21/2003 Foru Arauak, Toki erakundeen aurrekontuei buruzkoak, 15.2. artikuluan agintzen duenez, aurrekontuak onartuta egon behar du indarrean izango den urtearen aurreko abenduaren 31 baino lehen.\nOrrialdea 1 nondik 86\n1 - 9 erakusten 772 emaitzetatik.


V. Bilbao Bizkaia Harro-k aldarrikapen-izakerea sendotu eta marka-irudiak estreinauko ditu - bizkaie.biz\nV. Bilbao Bizkaia Harro-k aldarrikapen-izakerea sendotu eta marka-irudiak estreinauko ditu\nBizkaie! 2019-05-09 13:40 Pil-pilean\nSexu eta afektibitate aniztasunaren aldeko jardunaldiak bagilaren 20tik 23ra egingo dira.\nAurten be, ortzadarraren banderea astinduko dau haizeak gure kale eta plazetan Bilbao Bizkaia Harro ekimena dala eta. Ekimen horren bosgarren edizinoa egingo da aurten eta barrikuntzaz beterik dator. Ekitaldiaren helburu nagusia da LGBTI+ personak ikusgai egin eta horreen eskubideak aldarriku, bagilaren 20tik 23ra, Bilboko kaleetan.\nBilbao Bizkaia Harro ekimenaren aurtengo edizinoan barrikuntza ugari izango dira eta, besteak beste, ekimenaren kolore anitzetako programea Bizkaiko beste herri batzuetara zabalduko da, izan be, kultura eta aldarrikapen-jarduerak egingo dira.\nOrtzadar LGBT alkarteak atondu dau ekimena aurten, orain arte antolatzaile lanetan jardun dauen Bilbao Historiko eakarteari lekukoa hartuta. Aldaketearen helburuak dira afektibidade eta sexuaniztasunaren aldeko aldarrikapena sendotu eta asmo horren emoitzea ekimenari lotutako jardueretan islatu.\nIrudi eta marka barriak\nAurtengo barrikuntzetako bat ekimenaren irudi barria da. 2019tik aurrera ekimena Bilbao Bizkaia Harro deituko da eta gure hizkuntzea, euskerea, batuko dau jardueretan, Bizkaiko gizartean dagoeneko finkatuta dagoan ekimena sendotu eta sustraitzeko helburuz. Halan da guztiz be, izen barria Bilbao Bizkaia Pride izenagaz batera erabiliko da, zabalkundea sustatzeko, ‘Pride’ kontzeptuak izakera unibersal ukaezina dauelako eta mundu guztiak erraz ezagutzen dauelako.\nBilbao Bizkaia Harro ekimenaren logotipo barriari esker, markea erraz ezagutzeko modukoa izango da: irudia kolorea anitzeko zirkulua da, ortzadar bikotxa, LGBTI+ banderearen sei koloreak dituala eta aniztasunaren topalekua irudikatzen dau.\nLGBTIQ+ personen eskubideen aldeko ekimen hau indarbarrituta dator, lau egunetan Bizkaiko uriburuan egingo diran kultura eta arte-jardueren egitarau aparta dala eta.\nRuth Lorenzo eta La Basu abeslariek kontzertuak eskainiko ditue. Bestalde, musikari jagokonez, Asier Bilbaoren ikuskizuna, dj-saioak eta Abba taldearen omenezko kontzertua eskainiko dira.\nAurten, Bilbao Bizkaia HARRO ekimenak gai jakin bat jorratu nahi dau, gogoetea eragiteko: aniztasun funtzionala daben LGBTIQ+ personak, hain zuzen be. Kolektibo horretako kideek esango dabe Bilbao Bizkaia HARRO ekitaldiaren hasierako pregoia.\nArtista batzuek ekimenagaz bat egin eta euren lanak ikusgai jarriko ditue uriko zenbait lekutan. Gainera, Bizkaiko Batzar Nagusiek barriro be babestuko dabe LGBTIQ+ personen eskubideen aldeko ekimen hau eta sortzaile batzuen erakusketea antolatu dabe. Zinema-emonkizunak be izango dira BilbaoArten eta berbaldi-alkarrizketea eskainiko da bagilaren 27an, Euskaltzaindiaren egoitzan: Miriam Urkia González euskaltzainak, Akademiaren hiztegiaren arduradunak, Hizkera inklusiboa, Euskaltzainditik izeneko berbaldia emongo dau.\nBeste alde batetik, oraindino zabalik dago epea ontziak hilaren 22ko Ur Parade ikusgarrian izena emoteko.\nAurtengo agertoki nagusia Bilboko Arenalean egongo da, baita informazino-gunea chill out eremua eta umeentzako olgetagunea (olgeta didaktikoak eta sentsibilizazino-ekintzak eskainiko dira han). Hain zuzen be, gune horretan, Yogurinha Borova polifazetikoak ipuin-kontalariarena eta Dj-arena egingo dau.\nAurrekoez gan, ondokoak dagoz egitarauan: drag-saioa, herri kirolak takoiak jantzita, kalejirak, kale-apainketea...\nUr Parade eta boluntarioak\nAniztasunaren aldeko aurreko desfileetan, Ur Parade izan da jarduerarik esanguratsuenetakoa, hau da, itsasadarrean nabegau daben aniztasunaren aldeko itsasontzien ibilaldia. Ur Paradek erakutsitako kolore anitzeko Bilboren irudiak mundu osoan ikusi dira.\nHolan, itsasontzia euki eta, ekimenari atxikita, itsasadarrean ibili nahi dabenek emon leikie izena edo, bestela, itsasontzi baten zerbitzuak kontratetan dituen enpresa eta erakundeek, itsasontzia sustatu eta jenteak Ur Paradez gozau daian itsasontziaren barruan.\nBeste alde batetik, LGBTIQ+ personen eskubideen aldeko aldarrikapenagaz bat egiten daben lagun guztiak gogoratu nahi ditue antolatzaileek Bilbao Bizkaia Harro ekimena egiteko lanean dabizen boluntarioen taldean parte-hartu deien. Talde horretan ibilten diran guztiek erabat beharrezkoa dan laguntzinoa emoteaz gan, ekimen honi lotuko jakoz hasieratik bertatik. Boluntarioen taldean parte hartzeko, ondoko baldintzak bete behar dira: 18 urte beteta izatea; sasoiz hurreratu eta arduraz jokatzea izena eoandako txandetan parte hartzeko; eta informazinoa jasoteko eta jarduerak antolatzeko batzarretan parte-hartzea.\nItsasontziren baten joateko nahiz boluntario jarduteko izen-emoteak online egin daitekez, webgunean dagoan inprimakiaren bidez.


Patronalaren jarrera "antisoziala, arduragabea eta mafiosoa" salatu dugu Bilbon\n2018/12/18 :: 21:59\nHemen zaude: FEDERAZIOAK INDUSTRIA Federazioa Patronalaren jarrera "antisoziala, arduragabea eta mafiosoa" salatu dugu Bilbon\n2018/03/16\tIndustria\t- Federazioa\nBada garaia hitzarmenak eguneratzeko eta industriako langileen lan baldintzak hobetzeko, guztion lan baldintzak hobetzeko. Bada garaia industrian aberastasuna banatzeko. Hain zuzen ere, hauxe izan da LABek egunotan zabaldu duen aldarrikapena, mobilizazioen bitartez. Lehen protesta Donostian egin zuen sindikatuak, asteartean, Gipuzkoako enpresen elkarte Adegiren egoitzaren aurrean; bigarrena asteazkenean izan zen, Gasteizen, Arabako enpresarien elkarte SEAren egoitzan; hirugarrena ostegunean etorri zen, Iruñean, Nafarroako enpresarien elkargo CENen aurrean. Bada, mobilizazio sorta hauekin amaitzeko, LABek manifestazio bat egin du gaur Bilbon, euskal enpresen elkargo Confebasken egoitzatik abiatuta.\nLABeko Industria federazioko kide Iñaki Alkortaren hitzetan, “patronalaren jarrera antisoziala, arduragabea eta mafiosoa salatzeko mobilizatu gara gaur Bilbon, bereziki, Confebask eta CEBEKen jarrera salatzeko. Ekonomia gorantz doala esaten betetzen zaie ahoa, kopuruak ematen dituzte gainera, baina, hau gertatzen den bitartean, hamar langileetatik seik ez dute hitzarmenik edo euren hitzarmena ez dago indarrean. Honekin bukatu beharra dago. Langileen bizitza erdigunean jartzeko garaia da, eta ez enpresen irabaziei buruz hitz egiteko garaia. Errealitate honi buelta eman behar zaio”.\nLABeko ordezkariaren esanetan, “gero eta prekarietate gehiago dago. Gazteek gero eta zailtasun gehiago dituzte industrian modu duinean lanean hasteko eta sektoreak %19ª bakarrik da emakumea. Onartezina da hau guztia. Sortzen ari den aberastasun hau guztia, milioika eta milioika euro, beste modu batean banatu behar da”.


Bergarako bi neskari gizon batek egindako erasoa arbuiatu du Bergarako Udalak\nBergarako Udala-k Or, 2022-03-11 10:39-n bidalia\nMartxanterak taldeak deituta, gaur, ostirala, 17:30ean San Martin plazan egingo den kontzentrazioan parte hartzeko deia luzatzen die herritarrei.\nGehixago irakurriBergarako bi neskari gizon batek egindako erasoa arbuiatu du Bergarako Udalak-ri buruz\nBergarako Udal Gobernuak Ukrainako egoeraren inguruan Adierazpena egin du\nBergarako Udala-k Az, 2022-03-09 17:19-n bidalia\nOtsailaren 28an egindako ohiko osoko bilkuran Bergarako udalbatzak Ukrainako gerraren inguruan lanketa egiteko konpromisoa hartu zuen, hiru alderdien artean adostasuna bilatu eta adierazpen instituzionala egiteko.\nUdal Gobernuak martxoaren 2an egindako bozeramale batzordearen bilera berezian adierazpen instituzionala egiteko proposamena eraman zuen, eta hori lantzen hasi ziren hiru aldeak. Ez dute adostasunik lortu, ordea, eta Udal Gobernuak, bilera horretan PSE-EEk egindako ekarpen eraikitzaileak bere jatorrizko proposamenera gehituz adierazpen hau egin du:\nGehixago irakurriBergarako Udal Gobernuak Ukrainako egoeraren inguruan Adierazpena egin du-ri buruz\nErosketa-bonuen azken kanpainaren balorazio ona egin dute merkatariek eta Udalak\nBergarako Udala-k Al, 2022-03-07 12:14-n bidalia\nGutxienez 150.000 euro mugitu dira kanpaina honen bitartez\nGehixago irakurriErosketa-bonuen azken kanpainaren balorazio ona egin dute merkatariek eta Udalak-ri buruz\nZubieta eta Masterreka kaleen birgaitzea eta Agorrosin berrirako proiektua izango dira 2022 urteko lan nagusiak\nBergarako Udala-k Og, 2022-03-03 16:59-n bidalia\nHerritarren ongizatea izango dute ardatz.\nGehixago irakurriZubieta eta Masterreka kaleen birgaitzea eta Agorrosin berrirako proiektua izango dira 2022 urteko lan nagusiak-ri buruz\nUdaleko mendi eta lorezaintzako brigadek beren lanetan ateratako eta botatzeko den egurra eskatzeko deialdia zabaldu da\nBergarako Udala-k Og, 2022-03-03 14:35-n bidalia\nEskaerak 2022ko martxoaren 15era arteko epean aurkeztu behar dira (martxoaren 15a barne).\nGehixago irakurriUdaleko mendi eta lorezaintzako brigadek beren lanetan ateratako eta botatzeko den egurra eskatzeko deialdia zabaldu da-ri buruz\n2030erako bidea markatuko duen 'Bergara 2030 egin herrixa' plan estrategiko jasangarria onartu du udalbatzak\nBergarako Udala-k Ar, 2022-03-01 14:09-n bidalia\nOhiko batzarra egin du Bergarako osoko udalbatzak otsailaren 28an.\nGehixago irakurri2030erako bidea markatuko duen 'Bergara 2030 egin herrixa' plan estrategiko jasangarria onartu du udalbatzak -ri buruz\nLaida Lertxundi artistak egindako saria jasoko dute Jose Luis Elkorok eta Mari Karmen Ayastuyk\nBergarako Udala-k Al, 2022-02-28 13:54-n bidalia\nEkitaldia martxoaren 10ean, 18:30ean, egingo da Seminarixoan. Gonbidapenak aurrez hartu behar dira seminarixoa.eus plataforman edo txarteldegian.\nGehixago irakurriLaida Lertxundi artistak egindako saria jasoko dute Jose Luis Elkorok eta Mari Karmen Ayastuyk-ri buruz\nTelefonoak berriztu direnean kendutakoak doan emango ditu Udalak\nBergarako Udala-k Or, 2022-02-25 13:35-n bidalia\nMartxoaren 11ra arteko epean aurkeztu behar dira eskaerak.\nGehixago irakurriTelefonoak berriztu direnean kendutakoak doan emango ditu Udalak-ri buruz\n'Gelditzeke' Kirol Orientabide Zerbitzua berriz ere martxan\nBergarako Udala-k Ar, 2022-02-15 17:27-n bidalia\nAgorrosinen eta anbulatorioan ematen da zerbitzua asteartetan.\nGehixago irakurri'Gelditzeke' Kirol Orientabide Zerbitzua berriz ere martxan-ri buruz\nSan Pedroko organoari agur ekitaldia otsailaren 19an\nBergarako Udala-k Az, 2022-02-09 19:50-n bidalia\nSan Pedro parrokiako Stoltz Frères organoa zaharberritu egingo da. Otsailean organo guztia desmuntatu eta Lyonera (Frantzia) garraiatuko dute, bertan berritu dezaten. Berritze lanak bukatuta aurreikusten da 2024ko ekainean berriro organoa Bergaran bueltan izatea.\nGehixago irakurriSan Pedroko organoari agur ekitaldia otsailaren 19an-ri buruz


Industriaren Euskal Plataformeak 2020rako helburuak aztertu ditu - bizkaie.biz\nBizkaie! 2020-02-13 12:13 Kulturea\nEuskerea industriaren arloan sustatzea da asmoa.\nINDEUS, Industriaren Euskal Plataformeak batzar orokorra egin dau gaur, ekimenean parte hartzen dabizen enpresa eta erakunde publikoetako ordezkariak batuz. Miren Dobaran, Hizkuntza Politikako Sailburuordea, Alex Arriola, SPRIren Zuzendari Nagusia, Iñigo Ansola, Energiaren Euskal Erakundeko Zuzendari Nagusia eta CAF, CEIT, CIKAUTXO, COPRECI, DANOBAT, EIKA, ELAY, GOIZPER, IKERLAN, PETRONOR, TECNALIA, VICOMTECH, GAIA, ESLE eta ENERGIA KLUSTEReko ordezkiak batu dira Bizkaia Plaza eraikinean, Plataformeak orain arte egindako ibilbidea aztertu eta aurrera begirako helburuak finkatzeko.\nINDEUS Industriaren Euskal Plataformea da, SPRI-Enpresen Garapenerako Agentziak bultzatua, Hizkuntza Politikako Sailburuordetza eta Energiaren Euskal Erakundeagaz batera. Euskeraz lan egitea erabagi daben enpresa industrialei laguntzeko sortu zan ekimena, euskerazko produktu eta zerbitzuak lortzeko bideak landuz. Ibilbide horretan, INDEUSek euskerearen presentzia txikiko enpresei be edegi deutsoz ateak, aurrekoen eskarmentua besteen eredu izango dalakoan. 20tik gora enpresa atxikitu dira plataformara 2018an lehen urratsak emon zituenetik hona.\nEuskal Autonomia Erkidegoko industria arloan euskerearen presentzia indartu eta euskal enpresen lehiakortasunaren euskarri izatea dau helburu INDEUSek. Hori lortzeko bideak ezarri ditu dagoeneko:\n- Euskerearen kudeaketa aurreratuko enpresen beharrak eta zailtasunak identifiketea.\n- Enpresen beharrei eta zailtasunei erantzuna emoteko bideak aztertzea.\n- Euskereak presentziarik ez dauen enpresa industrial handiak ekimenera erakartea.\n- Euskerea txertatuta daben enpresak gainontzekoentzat eredu izatea.\n- Ekimenean parte hartzen daben enpresen arteko komunikazinoa eta alkarlana sustatzea.\nLau lantaldetan antolatu dira egitasmoan parte hartzen dabizen enpresa eta erakundeak:\n- Euskerazko produktuak. Lantalde honen ardurea da enpresetan erabilten diran tresnak identifikau eta ikastetxeetako eta enpresetako ordezkarien arteko harrtu-emonak estutzea, langile etorri barriek softwarea eta aplikazinoak euskeraz erabilteko dituen zailtasunen aurrean, hobetzeko bideak buztartzeko.\n- Inguru digitala. Lantalde honetan lantzen dabizen esparruak dira: enpresek erabilitako softwarearen inguruko informazinoa jaso eta aholkularitzea emoten daben enpresen informazinoa batu, zerbitzu horreek euskeraz emoteko bideak lantzeko.\n- Erakunde publikoak. Lantalde honen aztergaiak dira: Administrazinoak zerbitzuak euskeraz emoteko eskaintzen dituan aukerak ezagutu eta erakunde publikoek programa eta dirulaguntzinoetan euskerea txertatzeko dituen aukerak aztertzea.\n- Laugarren taldea. Euskerearen kudeaketara heldu barri diran enpresek egin dabe bat lantalde honegaz. Enpresa munduan hizkuntzearen kudeaketea zer dan eta zelan bideratzen dan ezagutzea, euskerea txertatzeko beharrak identifikau eta administrazino publikoak zertan lagundu leikien aztertzea dira bere ardurak.\nHogeitik gora dira Industriaren Euskal Plataforman parte hartzen dagozan enpresak: AMPO, CAF, CEIT, CIKAUTXO, COPRECI, DANOBAT, EIKA, ELAY, ENERGIA KLUSTERRA, ESLE ELKARTEA, GAIA KLUSTERRA, GOIZPER, IKERLAN, IRIZAR, MAIER, ORKLI, PETRONOR, RPK, TECNALIA, ULMA CONSTRUCCIÓN eta VICOMTECH.\nErakunde publikoak barriz hiru: Hizkuntza Politikako Sailburuordetzea, SPRI-Enpresen Garapenerako Agentzia eta Energiaren Euskal Erakundea.\nINDEUSek ateak zabalik ditu euskeraz lan egiteko zailtasunak dituen edota euskeraz lan egiteko lehen pausuak emn nahi dituen enpresa gehiago hartzeko.\nErakunde eta enpresen arteko komunikazinoa sustatzeko gune digitala jarriko da martxan datozen egunotan; INDEUSen egindako bileren deialdiak, txostenak eta informazinoa jasoteaz gan, eztabaidagune bat be izango da.\nIndustria barriaren Hiztegia\nIndustriaren Euskal Plataformearen sorrera bultzatzeagaz batera, SPRIk hiztegi barri bat egitea erabagi eban, etenbarik berba barriak sortzen dituan industriaren alderdirik aurreratuenari jagokon hiztegi espezializatua hain zuzen be. Honenbestez, SPRIk bere alea jarri nahi izan dau euskerearen normalizazino-prozesuan, Industria Barriaren alorrean dauen sustatzaile-rola hizkuntzearen eremura be ekarrita.\nIndustria Barriaren Hiztegiaren nahia: batetik, sortuta dagozan euskerazko terminoen zuzentasuna eta egokitasuna aztertu edo termino barriak proponidutea; bestetik, oraindino euskerazko ordainik ez daben kontzeptuak izentetako euskerazko terminoak sortzea, erabiltzaileak aukera hori be eskura izan daian.\nElhuyarrek egin dauen hiztegi honek 250 kontzeptu ditu eta kontzeptu guztiek euskerazko, gaztelaniazko eta ingelesezko ordainak ditue; danetara, 870 termino. Baina hau hasiera baino ez da, hiztegia elementu bizi bat dalako, urtero kontzeptu barriak hartuko dituana.\nHiztegia ikusteko/erabilteko: https://www.spri.eus/hiztegia/\nHiztegiari buruzko informazino gehiago: sprihiztegia@elhuyar.eus


mugimendua | Eskola Berriaren Oinarriak\nKoordinazio segmentarioa (motrizitate fina): kontzeptua eta lanketa\nKoordinazio segmentarioa gizakiaren jarduera motor landuena eta konplexuena da, izan ere, objektu bat hartu eta manipulatzeko erabiltzen dugu (adibidez boligrafo bat hartu eta idatzi). Garai batean motrizitate fina bezala ezagutzen zen.\nMugimendua espazio txiki batean egiten da eta bertan gihar multzo zehatzak parte hartzen dute. Ikusmenaz eta gorputz-adarren arteko harremanaz arduratzen da. Horregatik, koordinazio segmentarioa izan daiteke: esku-begikoa, buru-begikoa eta oin-begikoa.\nEsku-begiko koordinazioa: Begiak objektua identifikatu eta kokatzen du (abiadura, norabidea, ibilbidea, neurria,…) eta ondoren giharrek hartzen dute parte, hau da, eskuak objektuaren itxuraren eta neurriaren arabera kokatu eta zabaltzen dira. Parte hartzen duten gorputzeko atalak atzamarrak, eskuak eta besoak dira. Mugimenduak zehaztasuna galtzen du distantzia gaizki neurtzen bada edo programazio motorra egokia ez bada. Adibidez: objektu bat hartu, objektu bat bota, idatzi edo marraztu.\nKoordinazio segmentarioak ikasleen mugimendurako aukerak hartzen ditu kontuan. Helburua mugimenduen erraztasuna eta askatasuna bilatzea da, manipulazioak, jaurtiketak eta harrerak ahalbidetzeko. Gainera, koordinazio segmentarioa eguneroko bizitzan ezinbestekoak diren gauzetarako ezinbesteko mugimenduen oinarri da: zapatak lotu, mantala lotu, paperak moztu, orraztu, eskuak garbitu, jostailu txikiak kutxetan gorde, mahai-tresnak erabili,… Horregatik, koordinazio segmentarioa lantzean umeak autonomia lortzen du eta, horrekin batera, bere autoestimua hobetuko da. Hala, orobat, umeak bere gauzekiko ardura eta erantzukizuna garatuko ditu.\nHaur Hezkuntzako etapan koordinazio segmentarioa garatu nahi dugunean, manipulazioak, hainbat jaurtiketa mota eta hainbat jasotze mota proposatu ahal ditugu. Hona hemen proposamen batzuk:\nManipulazioak: Matxardak, torlojuak eta azkoinak, velcroa, tapoiak, kremailerak, …\nJaurtiketak: Bi eskuarekin baloia bota, esku bakarrarekin baloia bota, oinarekin baloia bota, lasterketa eta gero jaurtiketa egin (mugimeduan), diana finko batera jaurtiketa egitea, itxura, neurri, pisu eta materiak ezberdineko objektuak jaurtitzea, …\nJasotzeak: ibilbide zuzenak, ibilbide kurbadunak, errebotearekin, …\nVizcarra Morales, M.T. (2007). Garapen psikomotorra Haur Hezkuntzan (0-6 urte). Euskal Herriko Unibertsitatea.\nGarapen psikomotorra - Psikomotrizitatea-n argitaratua\nLaburpen hitzak: ardura, Askatasuna, Autoestimua, Autonomia, Begi-esku, Begiak, Egunerokotasuna, Erantzukizuna, Eskuak, Gorputza, Jasotzeak, Jaurtiketak, Koordinazio segmentarioa, Lanketa, Manipulazioa, Motrizitate fina, mugimendua


Stop Kaleratzeak plataformak Santander bankua jarri du jomugan : Irutxuloko Hitza\nStop Kaleratzeak plataformaren protesta, Santander bankuaren aurrean. (Argazkia: Irati Salsamendi)\nGaur goizean Askatasunaren Hiribideko Santander bankuaren aurrean egin dute protesta Stop Kaleratzeak plataformakoek. Haiekin batera, Txema, etxegabetze arriskuan dagoen herritarra, eta hainbat eragile eta erakundetako ordezkariak agertu dira, hala nola, Gipuzkoako Batzar Nagusietako EH Bildukoak, Irabazi Donostiakoak, Oiartzungo Gizarte Ongizateko EH Bilduko zinegotzia, eta ESK eta STEILAS sindikatuetakoak.\nPlataformak Txema eta bere familiaren egoeraren berri eman du, eta Santander bankuan erreklamazio bat jarri dute, hiru exijentzia eskatzeko. Alde batetik, “Guindos dekretua” gisa ezagutzen dena eta horrek barnebiltzen duen Banku praktika egokien kodea betearaztea. Bestetik, Txema eta bere familiaren aldeko bost urteko karentzia sinatzea, abusuzko klausularik gabe. Eta azkenik, Probintzia Auzitegiak etendako etxegabetze demanda behin betiko kentzea.\nTxema eta bere familiak alokairuko saltoki bat dute Donostian, eta krisiaren eraginez negozioak ez die nahikoa etekin eman azken urteetan. Familia Oiartzunen bizi da, eta saltokiaren etekin faltaren ondorioz etxearen hipotekaren zortzi kuota ordaindu ezinik aurkitu zuten euren burua. Horren aurrean, Santander bankuak Donostiako 4. epaitegian etxegabetze demanda bat jarri zuen 2017an. Agerraldian azaldu dutenez, demanda etenda dago une honetan Probintzia Auzitegian, behar baino lehenagoko epemugaren klausula abusiboa dela eta. Euskadiko auzitegietan etendako kasu ugari daudela azaldu dute, Europako Auzitegiak behar baino lehenagoko epemugaren klausula abusiboko kasuen inguruko epaia atera arte. Europako Auzitegiak dagoeneko aldeko epaia atera du, ondorioz, Probintzia Auzitegietan etenda dauden kasuen berraktibatzea espero dute, horien artean, Txemarena.\nStop Kaleratzeak plataformaren izenean hitz egin du Rosa Garciak, eta salatu du Santander bankuak Txema eta bere familiarekiko dituen betebeharrak ez dituela bete. Hain zuzen, Banku praktika egokien kodeak agintzen duenez, bost urteko karentzia eskaera egiteko aukera eskaini behar diete bankuek zaurgarritasun egoeran dauden herritarrei. “Santander bankuak soberan zekien Txema eta bere familiaren egoera zaurgarria zela, baina bankuek ez dute betetzen bezeroei neurri horien gaineko informazioa helarazteko duten obligazioa”, kritikatu du Garciak. “Santander: bete ezazu legea, eta ez ezazu burua ezkutatu”, exijitu dio bankuari aktibistak. “Nire etxean bizi naiz, baina ez dakit zer gertatuko den”, adierazi du kaltetuak. Joan den urteko udaran jarri zen harremanetan Stop Kaleratzeak plataformarekin, eta aitortu du “begiak ireki” dizkiotela, ez zekielako zer egin.\nMaite Ortiz plataformako abokatuak gogorarazi du Banku praktika egokien kodeak bankuak derrigortzen dituela “kuota bakar baten ordainketa egiten ez badute”, bezeroak karentzia eskatzeko aukeraren inguruan informatzera. Gaineratu du banku guztiek urratzen dutela arau hori, eta azaldu du Stop Kaleratzeak plataforma ari dela beharra duten herritarrei karentzia eskaerak tramitatzeko beharrezkoak diren dokumentuak aurkezteko laguntza ematen. “Esan behar dugu emaitzak aldekoak izaten ari direla orokorrean”, gaineratu du.\nAgerraldia amaitu ostean Santander bankuaren egoitzara sartu da Txema, plataformakoekin batera, erreklamazioa aurkeztera. Garciak jakinarazi du ez dutela amore emango, eta Santander bankuak erantzun ezean, Espainiako bankura joko dutela ohartarazi du. Era berean, gogorarazi du Donostia eta Gipuzkoako lurraldea “etxegabetzerik gabeko” gunea dela, eta erakunde publikoak interpelatu ditu: “Santander bankuak ez badu behar bezala erantzuten, bitarteko izateko konpromisoa hartu beharko dute”.


‘Pasaiako badia’ dokumentala, ikusgai | NAIZplus | NAIZPLUS\n‘Pasaiako badia’ dokumentala, ikusgai\nDokumentala estreinatu zenetik urtebetera, sarean ikusgai jarri dute ‘Pasaiako Badia’ dokumentala.\nNAIZ+|2018/11/06 10:28 Eguneratua:\n1984ko martxoaren 22an Pasaiako Badian jazotako gertaerak ditu oinarri Pasaiako Badia dokumentalak. Bertan, poliziak Pedro Mari Isart, Dioni Aizpuru, Jose Mari Izura eta Rafael Delas hil zituen. Dokumentalean hildakoen senideek, abokatuek, testiguek, Paco Etxeberria mediku forentseak eta Karlos Garaikoetxea lehendakari ohiak parte hartzen dute, besteak beste.\nArgitara eman eta urtebetera filmaren bertsio guztiak igo dituzte sarera. Euskarazko bertsioa, EiTBren web orrialdean ikus daiteke, eta gazteleniazko, ingelesezko eta frantzesezko bertsioak, berriz, youtube-ko Oinatzak Produkzioaken kanalean. Azaldu dutenez, laster germanierazko azpidatziak ere gehituko dizkiote dokumentalari.\nOinatzak Produkzioakeko kideek dokumentalak izandako «harrera ona» azpimarratu dute komunikabideetara bidalitako oharrean. Pasa den ikasturtean 60 emanaldi baino gehiago eskaini zituzten, tartean Herrialde Katalanetan, Madriden eta Andaluzian. Gainera, ETB1en eskainitako emanaldiak audientzia datu onak izan zituen, ohizko audientzia datuak bikoiztuz. Dokumentalarekin, Pasaiako kasua gizarteratzeko aletxoa jarri dela uste dute egileek. Dena den, «asko dago egiteko oraindik, ez baita ez justiziarik ez errekonozimentu ofizialik egon», salatzen dute oharrean.\nEstreinalditik urtebete pasata, dokumentalarekin Pasaiako kasua lau haizetara zabaltzen jarraitzen dutela adierazu dute. Horren adibide, azaroaren 15 eta 16an Madrideko bi aretotan eskainiko dute dokumentala, eta azaroaren 27an, berriz, Berlinen.


Plonbide (Eztabaida | ekarpenak)(r)en berrikusketa, ordua: 09:45, 13 Azaroa 2007\nMailakako sistemarekin, ordea, ikasleak psikologikoki bederen, urte osoa horretan galduko duen inpresioa izateko arriskua dago. Horren ondorioz, ikasleak askotan ez daki ikas-prozesuaren zein alditan dagoen. Lehenik eta behin, errepikatzeak dakartzan abantailak zalantzatan ipini nahi ditugu. Izan ere, dena delako ikasle batek errepikatu beharra badu, eta hortaz, beste talde batera pasa, gehienetan helburu berberak —behar besteko zehaztasunik ez dutenak— lortu ahal izateko eduki eta prozedura berberak landuko ditu berriro ere. Esan nahi dugu sarritan ez gainditzearen arrazoiak bilatu gabe, bere kasuan funtzionatu ez duten lehengo jarduerak burutzera kondenatuta dagoela ikaslea, errepikatzearen zentzu literalenean. Gure ustez, gakoa ebaluazio-molde eta irizpideez gogoeta bultzatzea da. Ikaskuntzaren ikuspuntutik begiratuta, aztertu beharrekoa da zer-nolako arrazoiak diren ikasleak behar bezalako aurrerapena ez izateko, eta analisi hori eginda, nolako irakats- eta ikas-estrategiak jarri behar diren abian. Horregatik, beraz, ebaluazio formatiboaren garrantzia da azpimarratzekoa. Horrek gogoeta sakona eskatzen badu ere, hemen aipatu nahi dugu ikasleak momentu jakin batzuetan zer-nolako maila lortu duen aztertu beharraz gain, ikas-prozesuan zehar beste aldagai batzuk direla behatzekoak: norainoko aurrerapena ari den gertatzen, aurrerapen onaren nahiz makalaren arrazoiak, nola egin behar duen aurrera... Harrigarria da, bestaldetik, ikasle eta irakasleek zer-nolako ziurtasuna izan duten urratsaren unitatea erabilita, dena delako ikaslea ikas-prozesuaren zein alditan dagoen esateko. Esan nahi baitugu, bosgarren urratsa non hasi eta non amaitzen den oso ondo jakin gabe, urrats horretan daudela jakiteak ziurtasun ikaragarria eman izan die askori. Orain, ordea, urratsik gabe, beste irizpide batzuk —numerikoak ez, baino askoz ere argiagoak, ikas-prozesuaren barruko aldagaiak islatzen dituzten heinean— erabili beharra daukagu, bai ikasleek, bai irakasleek. Irizpide horien argitzetik etorriko da, gure ustez, ziurtasuna eta prozesuaren zein alditan dagoen jakiteko modua.\nUrratsetik mailarako jauzian irakasleak eta ikasleak urratsa zertan den irudikatzeko zerabilten irizpide askok galdu egin du bere balioa, bestelako izaria duten beste hainbat ere gaineratu direlako —ikasten ikastea, ulermena, ekoizpena...—. Horren ondorioz, lehengo irizpideen garrantzia erlatibizatu egin da, eta zenbait momentutan ikasleek zein irakasleek urratsak ematen zien ziurtasuna galtzeko arriskua izan da. Gorarago aipatu dugu irizpide berriak esplizitatu beharra. Bide horretan jarduteak emango digu maila-sistemaren alde onak ikusteko eta ikustarazteko modua. Izan ere, ez litzateke batere koherentea izango eduki formalen zerrendari baino ez begiratzea, ez lanketa-garaian, ezta ebaluazioan ere. Horregatik, zentzuzkoa dirudi gaitasun komunikatiboa mesedetu ahal izateko, lanketa- eta ebaluazio-irizpideak esplizituki azaltzea. Irizpide berri horien neurgarritasuna ebaluatu eta ikasleen esku jarri behar ditugu. Ildo horretan, irizpide berriak lehengoak bezain ezagunak edo errekonozibleak izatea bultzatzera jo behar genuke.\nHorren aurrean lehenenik eta behin galdera bat datorkigu gogora: urraskako sisteman ikasle guztiek al zuten maila bera? Dena delako ordutegian zeuden laugarren urratseko ikasle guztiak ikas-prozesuaren aldi berean ote zeuden? Erantzuna agerikoa da: ez. Bestela esango dugu. Alderdi afektiboa eta jarrerazko helburuak zainduz eta indartuz gero, beti ere izango al da negatiboa hizkuntz maila ezberdina duten ikasleak batera aritzea? Gure ustez, gehienetan positiboa izango da. Izan ere, maila eskasagoa duenak gehiago dakienari ikastea ahalbideratu behar dugu (9). Edozein kasutan ere, ez litzateke inondik inora onargarria izango hasi berriak diren ikasleak Atalase maila gainditua duten ikasleekin aritzea. Alde horiek zainduz gero, beste hainbat konbinazio onargarriak iruditzen zaizkigu. Ikastea posible da, metodologikoki berrikuntza gertatzen bada. Gure ustez, gakoa irakatsi eta ikasteko prozesuei buruz geure egin ditugun printzipio nagusietatik eratortzen diren inplikazio metodologikoetan dago. Horren ondorioetako bat izango litzateke, ikasleen egoera kontuan hartuta, irakasleak maila barruko ibilbideak diseinatzea, ikas-prozesua mesedetu ahal izateko.


Egun handia izan da Bergaran Leire Martinen alde - Bergara - Goiena.eus\nEgun handia izan da Bergaran Leire Martinen alde\nXabi Urzelai 2017-06-18 12:49\nEgun oso berezia izan zen atzo bergararrentzat; izan ere, Muskulu-atrofia espinala duen Leire Martini eta gaixotasun horri aurre egiteko lanean diharduen Fundame fundazioari laguntza eskaintzeko ekintzez jositako eguna antolatu zuten atzo.\nBergara lepo bete zen atzo Leire Martinen eta Fundamen alde egiteko. Goizean goizetik ekintzei ekin zioten bergararrek, umeendako puzgarriak eta Candem Town akademia eta Moises Azpiazu dantza taldearen emanaldiak eskaini baitziren. Hala ere, giro ona ez zen bakarrik goizean gailendu, arratsaldeko 17:00etan IGAM taldekoei harrera egin baitzitzaien Bergarako Bolu auzoan. IGAM-eko kideak, Donostiatik Bergarara ibilbidea egin zuten tartean herriz herri geldialdiak egiteko; asmoa, Leirek duen gaixotasunari buruzko informazioa helaraztea izan da.\nBergarako Erraldoi taldea, txistulariak, trikitilariak eta herritarrak egin zieten harrera IGAMekoei eta behin heldu zirela, denok elkarrekin pilotalekura abiatu ziren kalejira bitartez. Udal pilotalekuan, udalerriko musika taldeak kontzertua eskaini zuten eta bertan ere omenaldi txikia egin zitzaien Leire Martin eta bere familiari zein Fundam fundazioari.\nKontzertuaz gain, beste hainbat ekintza izan ziren Bergaran: magia ikuskizuna, musika poteoa, herri afaria eta kontzertuak. Egun berezia izan zen benetan atzo bergararrek bizi izandakoa.\nLeire Martin eta Fundame fundazioaren aldeko eguna\nAne Vitoria 2017 eka 18 Bergara


Kultura Etxea zaharberritzeko obren lehen fasea urtea amaitu baino lehen lizitatuko du Aldundiak - Laudio - Aiaraldea.eus\nTxabi Alvarado Bañares 2018-10-05 13:52\nCristina Gonzalezek -ezkerrean- gaur eguerdian bisitatu du Lamuza Parkea. / Aiaraldea.eus\nBerogailu sistema, estalki eta leiho berriak jarriko dituzte lehen fase horretan. Arabako Aldundiak adierazi du udalak Kultura Etxearen balizko erabilpenen berri eman diela proiektua diseinatzeko.\nUrtea amaitu baino lehen lizitatuko du Arabako Foru Aldundiak Laudioko Kultura Etxea zaharberritzeko obren lehen fasea, "2019. urtearen lehen sei hilabeteetan egiteko". Lehen fase horren barruan honako lan hauek sartuko dituzte: Berogailu sistema, estalki eta leiho berriak jartzea.\n"Horretarako udalak eman digu espazioen balizko erabilpenen berri", azaldu du Cristina Gonzalezek. Enplegu, Merkataritza eta Turismo Sustapen Saileko foru diputatuak azaldu duenez, obren bigarren fasean eraikinen barrualdea berritzeari ekingo liokete, "barrera arkitektonikoak kentzea" helburu. "Obra horiei esker eraikina modernizatuko dugu, baina jatorrizko estetika gordeta".\nObra batzuk egiteke Kasinoan eta Musika Etxean\nGonzalezek jakinarazi du oraindik obra txiki batzuk egiteke dituztela. "Segurtasun ate bat jartzea falta zaigu Musika Etxean, eta Kasinoan ere hezetasunen afera dago".\nForjazko elementuak konpondu dituzte\nHorrez gain, une honetan parkean egiten ari den egitasmo baten berri eman du Aldundiak: forjazko elementuak berritzea.\n30.000 euro baliatu dituzte horretarako. Gonzalezek azaldu duenez, hasieran ez zuten hori egiteko asmorik, "baina Kasinoa zaharberritzen ari ginela, ohartu ginen metalezko elementu horiek oso egoera kaskarrean zeudela". Beltzez margotu dituzte, oxidoaren aurkako tratamendua eta beste babesle batzuk aplikatzearekin batera, "ahalik eta luzaroen iraun dezaten egoera onean".\nCristina Gonzalezek nabarmendu du Aldundiak 2,5 milioi euro inbertitu dituela azken hiru urteetan Lamuza Parkeko eraikinetan, eta aurreratu du legealdia amaitu baino lehen beste horrenbeste inbertitzeko asmoa dutela.


Liburutegien udako eskaintza aurkeztu du Donostia Kulturak - Donostia Kultura\nLarunbata, 2018(e)ko Ekaina(r)en 16-(e)an\nEguzkiteka, Kontxa hondartzako liburutegia zabalik egongo da irailaren 15era arte. 2017an martxan jarri zen ekimen honek jarraipena izango du aurtengo udan eta gainera egutegi luzeagoarekin, hau da, ekainaren 15etik irailaren 15era, egunero egongo da zabalik, goizeko 11:00etatik arratsaldeko 19:30era.\nEguzkitekan haurrei zuzendutako jarduerak egingo dira. Arratsaldero 17:00etan Lur Kortak haurrentzako ipuin kontaketa saio bat emango du. Guraso edo arduradunei gogorarazten zaie, haurrekin egon daitezela ipuin kontaketa saioak irauten duen bitartean.\nHorretaz gain, ostiraletan eta larunbatetan, eguerdiko 12:00etatik 13:00etara mahai-jokoak antolatuko dira Mestiza elkartearen eskutik 6-12 urte bitarteko haurrentzat. Jardueraren xedea irakurketara hurbiltzea izango da modu ludiko eta dibertigarrian eta aldi berean haurrengan liburutegietara joateko zaletasuna sortzea. Saioa bakoitza testu baten irakurketarekin hasiko da, euskaraz eta gaztelaniaz. Ondoren haurrak jolasean arituko dira eta saioari amaiera emateko haurrek ingelesezko testu bat irakurriko dute.\nLiburutegian (Damen Bateria), astelehenetik igandera irekita egoten da, goizean 11:00etatik 13:30era eta arratsaldean 17:00etatik 20:00etara. Bertan, haurrentzako liburu, joko dibertigarriak eta Interneten nabigatzeko aukera eskaintzen da. Helduek, berriz, liburuak eta egunkariak irakurtzeko aukera dute. Donostia Kulturako liburutegien bazkideak eta oro har Irakurketa publikoko sareko bazkideak Urgulleko liburutegian dauden liburuak maileguan hartu ditzakete eta etxera eman irakurtzeko.\nHorretaz gain, haurrentzako jarduera bereziak antolatzen dira, astelehen eta ostegunetan arratsaldeko 17:00etan ipuin kontaketaren ordua izango da.\nDonostia Kulturako Liburutegi sarea\nDonostia Kulturaren Liburutegi sarea Eguzkitekak eta Urgullek ematen duten zerbitzuaren osagarri dira, Eguzkitekan eta Urgullen aurkitzen ez dena sareko liburutegietan bilatzeko aukera egongo da. Erabilpen handiko sare honetan Liburutegi Nagusia bere bi sailekin, haurrena eta helduena, kultur etxeetako bederatzi liburutegi, San Telmo Museoko liburutegia eta sasoiko bi liburutegi hauek daude, Urgull eta Eguzkiteka.


Azken sei urteetan nabarmen gehitu dira erabiltzaile digitalak - Lea-Artibai eta Mutrikuko Hitza : Lea-Artibai eta Mutrikuko Hitza\nAzken sei urteetan nabarmen gehitu dira erabiltzaile digitalak\n2012. urtean 15.344 erabiltzaile eduki zituen webguneak; saioak 47.052 izan ziren. Bost urte beranduago, iaz, 127.874 erabiltzaile eta 356.669 saio zenbatu ziren.\nLea-Artibai eta Mutrikuko Hitzaren webguneko erabiltzaileak gehitzen joan dira, urtez urte. 2012tik 2018 urte hasierara, esaterako, %88 gehitu dira. Erabiltzaile bakoitzak egindako saioak, aldiz, %86,8 igo dira.\nErabiltzaileen portaerak ere nabarmen aldatu dira urte gutxitan. 2012an bisita gehienak ordenagailuetatik egiten ziren. Orain, aldiz, mugikor bidez egiten dira kontsulta gehienak (%73,01). Atzetik datoz ordenagailutik egindako bisitak (%23,03) eta tablet-etatik egindakoak (%3,97).\nAzken datu horien harira, Hitzak ere webgunea euskarri guztietan ondo ikusteko ahalegina egin du. Eta ahalegin hori oso-osorik beteko da urtea amaitu aurretik estreinatuko ditugun webguneekin. Izan ere, euskarri guztietarako egokituta egongo dira, eta atal zein orrialde guztiak ikusi ahalko dira, gailu handi zein txikietan.


Zer da benetako kamite bat? - AFRIKHEPRI\nZer da benetako kamite bat?\n16 ekaina 1881: apaiz heriotza Marie Laveau vodou\nUn KAMITE ez da (bakarrik) azal beltza duen pertsona, mbaina Kama-ren ondorengoak bere istorioa jakitun eta horrek merezi du 400 urteko esklabutza eta 150 urte kolonizatu ondoren Izan ere, erori zenean, jaiki egin zen.\nKAMITE BAT ez da larru iluna duen pertsona, baina Jainkoaren semea.\nMateria ilunak eta energia ilunak ditu, bihotza lumak baino arinagoa da. Argi kosmikoen bidez ilustratua, MAATen bidea jarraitzen duJakintzaren arma bakarra bezala, ez du lagunik egia eta PEACEk berak eta besteekin bizi da.\nKamite batek denboraren gorabeheren bat izaten jarraitzen du Kamite bizirik kontingentziak izan arren, un Kamiteak beti izaten du zintzo eta zintzo entzuten unibertsoko belarrietan unisonetan oihartzuten duen musika siderala entzutea unibertsoaren legeak ulertu dituelako.\nEspiritu erlijiosoaren jatorria\nHaurraren hezkuntza zientzia espiritualaren ikuspuntutik - Rudolf Steiner (PDF)